text:
За двойните стъкла се счита, че принадлежат към различни типове, ако се различават помежду си най-малко по една от следните основни или второстепенни характеристики.
 1.1.
 (Основните характеристики са следните):
 1.1.1.
 търговски наименования или марки;
 1.1.2.
 химическо означение на съставните пластове;
 1.1.3.
 класификация на пластовете от производителя;
 1.1.4.
 дебелина на съставните пластове;
 1.1.5.
 процес на производство на прозорците;
 1.1.6.
 широчина на въздушната междина между съставните пластове от пластмаса;
 1.1.7.
 оцветяване на пластовете от пластмаса;
 1.1.8.
 естество и тип на покритието.
 1.2.
 (Второстепенните характеристики са следните):
 1.2.1.
 Без приложение на второстепенни характеристики.
 2. ОБЩА ИНФОРМАЦИЯ
 2.1.
 При двойните стъкла от неогъваема пластмаса изпитванията се провеждат или с плоски образци за изпитване или с крайни продукти в зависимост от изискванията на изпитването.
 2.2.
 От образците за изпитване трябва да бъдат отстранени защитните слоеве и те да бъдат почистени преди изпитването. Преди изпитването образците престояват за 24 часа при температура 23 °C ± 2 °C и относителна влажност 50 % ± 5 % .
 2.3.
 Допустимото отклонение в дебелината за екструдирани пластмасови изделия е ± 10 % от номиналната дебелина. За изделията от пластмаса, произведени по други технологии (напр. лят акрилов лист), допустимото отклонение в дебелината се дава от уравнението:
 граници на отклонението в дебелината (mm) = ± (0,4 + 0,1 e)
 където „е“ е номиналната дебелина на листа.
 Приложимият стандарт е ISO 7823/1.
 Забележка: Когато поради използваната технология на формоване дебелината не е постоянна, измерването на дебелината се прави в геометричния център на стъклото.
 2.4.
 Счита се, че изпитванията, проведени върху двойни стъкла от неогъваема пластмаса с номинална широчина на междината „е“, измерена в геометричния център, са приложими за всички двойни стъкла от неогъваема пластмаса, които притежават същите характеристики и номинална широчина на междината „е“ ± 5 mm.
 Заявителят на одобрението може като алтернатива да представи мострата с най-голямата и най-малката номинална междина.
 3. ИЗПИТВАНЕ НА ГЪВКАВОСТ
 3.1. Индекси на значимост на второстепенните характеристики
 Без приложение на второстепенни характеристики.
 3.2. Брой на образците за изпитване
 На изпитване се подлага по един образец с размери 300 mm × 25 mm за всеки съставен слой на прозореца.
 3.3. Метод на изпитване
 3.3.1.
 Прилага се методът на изпитване, описан в приложение 3, точка 12.
 3.4. Тълкуване на резултатите
 И за двете съставни стъкла отклонението от вертикалата след 60 секунди трябва да бъде по-малко от 50 mm.
 4. ИЗПИТВАНЕ НА УДАР С МОДЕЛ НА ГЛАВА
 4.1. Индекси на значимост на второстепенните характеристики
 Без приложение на второстепенни характеристики.
 4.2. Брой на образците за изпитване
 На изпитване се подлагат шест представителни стъкла с размери 1 170 × 570 mm (+ 0/– 2 mm в двете посоки). Образците за изпитване трябва да бъдат оборудвани с приспособления за закрепване по периферията.
 4.3. Метод на изпитване
 4.3.1.
 Прилага се методът на изпитване, описан в приложение 3, точка 3.2. Ударът е от вътрешната страна на прозореца.
 4.3.2.
 За стъкла от рода на прегради и разделящи прозорци, при които вероятността за удряне е голяма, височината на падане е 3 m.
 Стойността за HIC също се измерва.
 4.3.3.
 За стъкла от рода на странични прозорци,


text:
задни прозорци и остъклени покриви, при които вероятността за удряне е по-малка, височината на падане е 1,5 m.
 Стойността за HIC също се измерва.
 4.3.4.
 За стъклата, при които не съществува възможност за контакт, например прозорци в прикачени каравани, както и при малки прозорци изпитването с модел на глава не се провежда. Малък прозорец означава прозорец, в който не може да бъде вписана окръжност с диаметър 150 mm.
 4.4. Тълкуване на резултатите
 Счита се, че изпитването е дало задоволителен резултат, ако са изпълнени следните условия:
 4.4.1.
 Няма проникване през образеца за изпитване или през мострата, нито пълно счупване на образеца или мострата на отделни големи парчета.
 4.4.2.
 Стойността за HIC е по-малка от 1 000.
 4.4.3.
 Счита се, че даден комплект образци за изпитване, представени за одобрение, удовлетворява изискванията от гледна точка на изпитването на удар с модел на глава, ако е изпълнено едно от следните условия:
 4.4.3.1.
 всички изпитвания са дали задоволителни резултати, или
 4.4.3.2.
 ако едно от изпитванията е дало незадоволителен резултат, проведената върху нов комплект образци за изпитване допълнителна поредица от изпитвания е дала задоволителен резултат.
 5. ИЗПИТВАНЕ НА МЕХАНИЧНА ЯКОСТ — ИЗПИТВАНЕ НА УДАР С КЪЛБО С ТЕГЛО 227 g
 5.1. Индекси на значимост на второстепенните характеристики:
 Без приложение на второстепенни характеристики.
 5.2. Брой на образците за изпитване
 На изпитване се подлагат десет плоски образеца за изпитване от външното съставно стъкло или десет цели части с размери 300 × 300 mm + 10/– 0 mm.
 5.3. Метод на изпитване
 5.3.1.
 Прилага се методът на изпитване, предписан в приложение 3, точка 2.1.
 Ударът е от външната страна на прозореца.
 5.3.2.
 Височината на падане за различните категории дебелина на външното съставно стъкло на прозореца е дадена в таблицата по-долу:
 Дебелина на външния лист (mm)
 Височина на падане (m)
 < 3
 2
 4
 3
 5
 4
 > 6
 5
 При дебелина, която попада между две от стойностите в таблицата в граници от 3 mm до 6 mm, трябва да се направи интерполация за височината на падане.
 5.4. Тълкуване на резултатите
 5.4.1.
 Счита се, че изпитването с кълбо е дало задоволителен резултат, ако са изпълнени следните условия:
 —
 кълбото не прониква в образеца за изпитване,
 —
 образецът за изпитване не се разчупва на отделни части.
 5.4.2.
 Счита се, че даден комплект образци за изпитване, представени за одобрение, удовлетворява изискванията от гледна точка на изпитването на удар с кълбо с маса 227 g, ако е изпълнено едно от следните две условия:
 5.4.2.1.
 поне осем отделни изпитвания дават задоволителен резултат при съответната височина на падане;
 5.4.2.2.
 поне три изпитвания са дали незадоволителен резултат и проведената нова серия изпитвания върху нов комплект образци е дала задоволителен резултат.
 5.5. Изпитване с кълбо с маса 227 g при температура – 18 °C ± 2 °C
 5.5.1.
 С цел намаляване до минимум на температурната промяна на образците за изпитване изпитването се провежда до 30 секунди след изваждане на образците от камерата за привеждане към определените условия.
 5.5.2.
 Прилага се методът на изпитване, описан в точка 5.3 от настоящото приложение с изключение на температурата на изпитване, която

type: contracts

jurisdiction: EU


text:
е – 18 °C ± 2 °C.
 5.5.3.
 Тълкуването на резултатите е като в точка 5.4 от настоящото приложение.
 6. ИЗПИТВАНЕ НА УСТОЙЧИВОСТ НА ВЪЗДЕЙСТВИЕ ОТ ОКОЛНАТА СРЕДА
 6.1. Изпитване на абразивно износване
 6.1.1. Индекси на значимост и метод на изпитване
 Прилагат се изискванията от приложение 3, точка 4; изпитването за измерване на абразивното износване на повърхността на изделието се провежда с 1 000, 500 или 100 цикъла.
 6.1.2. На изпитване за всеки вид повърхност се подлагат три плоски квадратни образеца със страна 100 mm.
 6.1.3. Тълкуване на резултатите
 6.1.3.1.
 При стъклата от клас L за изпитването на абразивно износване се счита, че е дало задоволителен резултат, ако общото разсейване на светлината след абразивното износване не превишава 2 % след 1 000 цикъла върху външната повърхност на образеца за изпитване или 4 % след 100 цикъла върху вътрешната повърхност на образеца за изпитване.
 6.1.3.2.
 При стъклата от клас M за изпитването на абразивно износване се счита, че е дало задоволителен резултат, ако общото разсейване на светлината след абразивното износване не превишава 10 % след 500 цикъла върху външната повърхност на образеца за изпитване или 4 % след 100 цикъла върху вътрешната повърхност на образеца за изпитване.
 6.1.3.3.
 При остъклените покриви не се изисква изпитване за абразивно износване.
 6.1.4. Счита се, даден комплект мостри, представени за одобрение, удовлетворява изискванията, ако е изпълнено едно от следните две условия:
 —
 всички мостри изпълняват изискванията, или
 —
 ако една мостра е показала отрицателни незадоволителни резултати, повторното провеждане на изпитванията с нов комплект мостри е дало задоволителен резултат.
 6.2. Изпитване на устойчивост на симулирани атмосферни въздействия
 6.2.1. Индекси на значимост и метод на изпитване
 Прилагат се изискванията от приложение 3, точка 6.4. Общото ултравиолетово облъчване от ксеноновата лампа с дълга дъга трябва да бъде 500 MJ/m2. По време на облъчването образците за изпитване се пръскат с вода при непрекъснати цикли. По време на един цикъл от 120 минути образците за изпитване се подлагат на облъчване без пръскане с пулверизирана вода в продължение на 102 минути и на облъчване с пръскане с пулверизирана вода в продължение на 18 минути.
 6.2.1.1.
 Допуска се и използването на други еквивалентни методи.
 6.2.2. Брой на образците за изпитване
 На изпитване се подлагат три плоски образеца с размери 130 × 40 mm, изрязани от външното стъкло на прозореца.
 6.2.3. Тълкуване на резултатите
 6.2.3.1.
 Счита се, че изпитването за устойчивост на симулирани атмосферни въздействия е дало задоволителни резултати, ако:
 6.2.3.1.1.
 светлопропускливостта, измерена в съответствие с приложение 3, точка 9.1, не е по-малка от 95 % от стойността преди изпитването. Освен това за прозорците, които са необходими за видимостта на водача, стойността ѝ трябва да бъде не по-малка от 70 %;
 6.2.3.1.2.
 не се допуска по време на изпитването да се появяват мехурчета или друг вид разлагане, обезцветяване, помътняване или микропукнатини.
 6.2.4. Счита се, че комплектът от мостри или образци, представени за одобрение, удовлетворява изискванията от гледна точка на устойчивостта на симулирани атмосферни въздействия, ако е изпълнено едно от следните условия:
 6.2.4.1.
 всички образци за изпитване са дали задоволителен резултат;
 6.2.4.2.
 ако един


text:
от образците за изпитване е дал незадоволителен резултат, проведената върху нов комплект мостри или образци за изпитвания допълнителна поредица от изпитвания е дала задоволителни резултати.
 6.3. Изпитване с кръстосано нарязване
 6.3.1. Индекси на значимост и метод на изпитване
 Изискванията от приложение 3, точка 13, се прилагат само към изделия с положени върху тях покрития.
 6.3.2. Изпитването с кръстосано нарязване се провежда върху един от образците за изпитване от точка 6.2.
 6.3.3. Тълкуване на резултатите
 6.3.3.1.
 Счита се, че изпитването с кръстосано нарязване е дало задоволителен резултат, ако:
 е постигната стойността за кръстосаното нарязване Gt1.
 6.3.3.2.
 Счита се, че един образец за изпитване удовлетворява изискванията от гледна точка на одобряването, ако е изпълнено едно от следните условия:
 6.3.3.2.1.
 изпитването е дало задоволителни резултати;
 6.3.3.2.2.
 ако изпитването е дало незадоволителен резултат, проведената върху друг образец за изпитване, останал от изпитването от точка 6.2, допълнителна поредица от изпитвания е дала задоволителни резултати.
 6.4. Изпитване за устойчивост на влага
 6.4.1. Индекси на значимост и метод на изпитване
 Прилагат се изискванията от приложение 3, точка 7.
 6.4.2. На изпитване се подлагат десет плоски квадратни образеца с размери 300 × 300 mm.
 6.4.3. Тълкуване на резултатите
 6.4.3.1.
 Счита се, че изпитването за устойчивост на влага е дало задоволителен резултат, ако:
 6.4.3.1.1.
 върху никоя от мострите не се появяват видими белези на разлагане като мехурчета или помътняване,
 6.4.3.1.2.
 и ако светлопропускливостта, измерена в съответствие с приложение 3, точка 9.1, не е по-малко от 95 % от стойността, измерена преди изпитването, и в допълнение не е по-малко от 70 % за всеки един прозорец, необходим за видимостта на водача.
 6.4.4. Пробите се привеждат към определените условия в продължение на най-малко 48 часа при температура 23 °C ± 2 °C и относителна влажност 50 % ± 5 % и след това с тях се провежда изпитването на удар с кълбо с маса 227 g, описано в точка 5 от настоящото приложение.
 7. ОПТИЧНИ КАЧЕСТВА
 За изделията, необходими за видимостта на водача, са в сила изискванията от приложение 3, точка 9.1.
 7.1 Тълкуване на резултатите
 Счита се, даден комплект мостри, удовлетворява изискванията, ако е изпълнено едно от следните условия:
 7.1.1.
 всички мостри са дали задоволителни резултати;
 7.1.2.
 ако една мостра е дала незадоволителен резултат, изпитванията с допълнителен комплект образци за изпитване са дали задоволителни резултати.
 8. ИЗПИТВАНЕ НА ОГНЕУСТОЙЧИВОСТ
 8.1. Индекси на значимост и метод на изпитване
 Прилагат се изискванията от приложение 3, точка 10.
 8.2. Тълкуване на резултатите
 Изпитването трябва да бъде проведено отделно върху всяка от повърхностите на двойното стъкло.
 Счита се, че изпитването на огнеустойчивост е дало задоволителен резултат, ако скоростта на горене е по-малка от 110 mm/min:
 8.2.1.
 За целите на одобрението се счита, че един комплект мостри удовлетворява изискванията, ако е изпълнено едно от следните условия:
 8.2.1.1.
 всички мостри са дали задоволителни резултати;
 8.2.1.2.
 ако една мостра е дала незадоволителен резултат, изпитванията с втори комплект мостри са дали задоволителни резултати.
 9. ИЗПИТВАНЕ ЗА УСТОЙЧИВОСТ НА ХИМИКАЛИ
 9.1. Индекси на значимост и метод на изпитване
 Прилагат се изискванията от приложение 3, точка 11.
 Изпитването се прави


text:
само с образци, представителни за външната повърхност на двойното стъкло.
 9.2. Тълкуване на резултатите
 Счита се, че даден комплект мостри е приемлив, ако е изпълнено едно от следните условия:
 9.2.1.
 всички мостри са дали задоволителни резултати;
 9.2.2.
 ако една мостра е дала незадоволителен резултат, изпитванията с втори комплект мостри са дали задоволителни резултати.
 ПРИЛОЖЕНИЕ 17
 Измерване на височината на сегмента и на разположението на точките на удряне
 Фигура 1
 Определяне на височината на сегмента, h
 При безопасни стъкла с проста кривина височината на сегмента е равна на: h1 maximum.
 При безопасни стъкла с двойна кривина височината на сегмента е равна на: h1 maximum + h2 maximum.
 Фигура 2
 Предписани точки на удар за предни стъкла
 Фигури 3a), 3б), 3в)
 Предписани точки на удар за равномерно закалени стъкла
 Фигура 3a)
 Плоско стъкло
 Фигура 3б)
 Плоско стъкло
 Фигура 3в)
 Огънато стъкло
 Точките „2“, показани на фигури 3а), 3б) и 3в), съответстват на примерното положение на точката „2“, предписана в приложение 5, точка 2.5.
 ПРИЛОЖЕНИЕ 18
 Процедура за определяне на зони за изпитване при предни стъкла на превозни средства спрямо точката „V“
 1. МЕСТОПОЛОЖЕНИЕ НА ТОЧКАТА „V“
 1.1. Местоположението на точката „V“ спрямо точката „R“ (вж. приложение 19 към настоящото правило), определено от координатите XYZ от триизмерната координатна система, е показана в таблици 1 и 2.
 1.2. В таблица 1 са дадени основните координати при проектен ъгъл на наклона на облегалката от 25°. Положителната посока на координатните оси е показана на фигура 3.
 Таблица 1
 Точка „V“
 a
 b
 c (d)
 V1
 68 mm
 –5 mm
 665 mm
 V2
 68 mm
 –5 mm
 589 mm
 1.3. Корекции за проектни ъгли на облегалки на наклона на облегалката, различни от 25°
 1.3.1.
 В таблица 2 са дадени допълнителните корекции, които трябва да се направят на координатите Х и Z за всяка точка „V“, когато проектният ъгъл на наклона на облегалката не е 25°. Положителната посока на координатните оси е показана на фигура 3.
 Таблица 2
 Ъгъл на наклона на облегалката
 (в °)
 Хоризонтални координати
 X
 Вертикални координати
 Z
 5
 – 186 mm
 28 mm
 6
 – 176 mm
 27 mm
 7
 – 167 mm
 27 mm
 8
 – 157 mm
 26 mm
 9
 – 147 mm
 26 mm
 10
 – 137 mm
 25 mm
 11
 – 128 mm
 24 mm
 12
 – 118 mm
 23 mm
 13
 – 109 mm
 22 mm
 14
 –99 mm
 21 mm
 15
 –90 mm
 20 mm
 16
 –81 mm
 18 mm
 17
 –71 mm
 17 mm
 18
 –62 mm
 15 mm
 19
 –53 mm
 13 mm
 20
 –44 mm
 11 mm
 21
 –35 mm
 9 mm
 22
 –26 mm
 7 mm
 23
 –17 mm
 5 mm
 24
 –9 mm
 2 mm
 25
 0 mm
 0 mm
 26
 9 mm
 –3 mm
 27
 17 mm
 –5 mm
 28
 26 mm
 –8 mm
 29
 34 mm
 –11 mm
 30
 43 mm
 –14 mm
 31
 51 mm
 –17 mm
 32
 59 mm
 –21 mm
 33
 67 mm
 –24 mm
 34
 76 mm
 –28 mm
 35
 84 mm
 –31 mm
 36
 92 mm


text:
–35 mm
 37
 100 mm
 –39 mm
 38
 107 mm
 –43 mm
 39
 115 mm
 –47 mm
 40
 123 mm
 –52 mm
 2. ЗОНИ НА ИЗПИТВАНЕ
 2.1.
 От точката „V“ се определят две зони на изпитване.
 2.2.
 „Зона на изпитване А“ е площта на външната повърхност на предното стъкло, ограничена от пресичането на следните четири равнини (вж. фигура 1):
 а)
 равнина, сключваща ъгъл 3° с оста Х, измерено нагоре от нея, минаваща през V1 и успоредна на оста Y (равнина 1);
 б)
 равнина, сключваща ъгъл 1° с оста Х, измерено надолу от нея, минаваща през V2 и успоредна на оста Y (равнина 2);
 в)
 вертикална равнина, която минава през V1 и V2 и е сключва ъгъл 13° с оста Х, измерено наляво от нея при превозни средства с ляво кормилнo колело и надясно от нея при превозни средства с дясно кормилнo колело (равнина 3);
 г)
 вертикална равнина, която минава през V1 и V2 и сключва ъгъл 20° с оста Х, измерено наляво от нея при превозни средства с ляво кормилнo колело и надясно от нея при превозни средства с дясно кормилнo колело (равнина 4).
 2.3.
 „Зона на изпитване B“ е площта на външната повърхност на предното стъкло, ограничена от пресичането на следните четири равнини:
 а)
 равнина, сключваща ъгъл 7° с оста Х нагоре от нея, минаваща през V1 и успоредна на оста Y (равнина 5);
 б)
 равнина, сключваща ъгъл 5° с оста Х надолу от нея, минаваща през V2 и успоредна на оста Y (равнина 6);
 в)
 вертикална равнина, която минава през V1 и V2 и сключва ъгъл 17° с оста Х наляво от нея при превозни средства с ляво кормилнo колело и надясно от нея при превозни средства с дясно кормилнo колело (равнина 7);
 г)
 равнина, която е симетрична на равнина 7 спрямо средната надлъжна равнина на превозното средство (равнина 8).
 2.4.
 „Намалената зона за изпитване B“ е зона за изпитване B, от която са изключени следните зони (1) (вж. фигури 2 и 3):
 2.4.1.
 зона за изпитване А, определена в точка 2.2, увеличена съгласно точка 9.2.2.1 от приложение 3;
 2.4.2.
 по преценка на производителя на превозното средство може да се приложи една от следните две точки:
 2.4.2.1.
 всякакво непрозрачно затъмняване ограничено в посока надолу от равнина 1 и странично от равнина 4 и симетричната на нея равнина спрямо средната надлъжна равнина на превозното средство (равнина 4');
 2.4.2.2.
 всякакво непрозрачно затъмняване ограничено в посока надолу от равнина 1, стига то да се вписва в зона с широчина 300 mm, чийто център е в средната надлъжна равнина на превозното средство, и стига непрозрачното затъмняване под пресечната линия с равнина 5 да се вписва в зона, ограничена странично от пресечните линии с равнините, минаващи през краищата на сегмент (2) с широчина 150 mm и успоредни съответно на пресечните линии с равнини 4 и 4';
 2.4.3.
 всякакво непрозрачно затъмняване ограничено от пресичането на външната повърхност на предното стъкло:
 а)
 с равнина, сключваща ъгъл 4° с оста Х, измерено надолу от нея, минаваща през V2 и успоредна на оста Y (равнина 9);
 б)


text:
с равнина 6;
 в)
 с равнини 7 и 8 или с ръба на външната повърхност на предното стъкло, ако пресечницата на равнина 6 с равнина 7 (равнина 6 с равнина 8) не пресича външната повърхност на предното стъкло;
 2.4.4.
 всякакво непрозрачно затъмняване ограничено от пресичането на външната повърхност на предното стъкло:
 а)
 с хоризонталната равнина, минаваща през V1 (равнина 10);
 б)
 с равнина 3 (3);
 в)
 с равнина 7 (4) или с ръба на външната повърхност на предното стъкло, ако пресечницата на равнина 6 с равнина 7 (равнина 6 с равнина 8) не пресича външната повърхност на предното стъкло;
 г)
 с равнина 9;
 2.4.5.
 зона, която се намира на не повече от 25 mm от външната повърхност на предното стъкло или от всякакво непрозрачно затъмняване. Тази зона не трябва да навлиза в разтегнатата зона за изпитване А.
 2.5.
 Определяне на базови точки (вж. фигура 3)
 „Базови точки на предното стъкло“ означава точки, които са пресечни точки с предното стъкло на линии, които излизат напред от точките „V“ към външната повърхност на предното стъкло.
 2.5.1.
 Горна вертикална базова точка напред от V1 и на 7° над хоризонталата (Pr1).
 2.5.2.
 Долна вертикална базова точка напред от V2 и на 5° под хоризонталата (Pr2)
 2.5.3
 Хоризонтална базова точка напред от V1 и на 17° наляво (Pr3).
 2.5.4.
 Три допълнителни базови точки, симетрични на точките, определени в точки 2.5.1—2.5.3 спрямо средната надлъжна равнина на превозното средство (съответно P'r1, P'r2, P'r3).
 Фигура 1
 Зона за изпитване А (пример с превозно средство с ляво кормилно колело)
 Фигура 2a
 Намалена зона за изпитване B (пример с превозно средство с ляво кормилно колело) — горната зона със затъмняване е съгласно предписанията на точка 2.4.2.2
 Фигура 2б
 Намалена зона за изпитване B (пример с превозно средство с ляво кормилно колело) — горната зона със затъмняване е съгласно предписанията на точка 2.4.2.1
 Фигура 3
 Определяне на базовите точки (пример с превозно средство с ляво кормилно колело)
 (1) Но като се отчита фактът, че базовите точки, определени в точка 2.5, трябва да попадат в прозрачната зона.
 (2) Измерени върху външната повърхност на предното стъкло върху пресечната линия с равнина 1.
 (3) За другата страна на предното стъкло — с равнина, която е симетрична на равнина 3 спрямо средната надлъжна равнина на превозното средство.
 (4) За другата стана на предното стъкло — с равнина 8.
 ПРИЛОЖЕНИЕ 19
 Процедура за определяне на точката „H“ и действителния ъгъл на наклона на торса за места за сядане в моторните превозни средства
 1. ПРЕДНАЗНАЧЕНИЕ
 Описаната в настоящото приложение процедура се използва за определяне на местоположението на точката „H“ и действителния ъгъл на наклона на торса за едно или няколко места за сядане в моторно превозно средство и за установяване на съотношението между измерените данни и проектните спецификации, предоставени от производителя (1).
 2. ОПРЕДЕЛЕНИЯ
 За целите на настоящото приложение:
 2.1.
 „Контролни данни“ означава една или няколко от следните характеристики на мястото за сядане:
 2.1.1.
 точките „H“ и „R“ и връзката между тях;
 2.1.2.
 действителният и проектният ъгъл на наклона на торса и връзката между тях.
 2.2.
 „Триизмерна


text:
машина за определяне на точката „Н““ (триизмерна Н-машина ) означава устройството, използвано за определяне на точките „H“ и действителните ъгли на наклона на торса. Устройството е описано в допълнение 1 към настоящото приложение.
 2.3.
 „Точка „H““ означава центърът на въртене на торса и бедрото на триизмерната Н-машина, монтирана върху седалката в съответствие с процедурата, описана в точка 3 по-долу. Точката „H“ се намира в средата на осевата линия на устройството, която е между визуалните маркери на точката „Н“ от двете страни на триизмерната Н-машина. Точката „Н“ отговаря теоретично на точката „R“ (за допустимите отклонения вж. точка 3.2.2 по-долу). След като бъде определена в съответствие с процедурата, описана в точка 4, точка „Н“ се приема за неподвижна по отношение на конструкцията възглавница—седалка и за движеща се с нея, когато седалката се регулира.
 2.4.
 „Точка „R““ или „контролна точка на седалката“ означава проектна точка, определена от производителя на превозното средство за всяко място за сядане и установена по отношение на тримерната координатна система.
 2.5.
 „Линия на торса“ означава осевата линия на лоста на триизмерната Н-машина, като лостът е поставен във възможно най-задно положение.
 2.6.
 „Действителен ъгъл на наклона на торса“ означава ъгълът между вертикалната линия, преминаваща през точката „H“, и линията на торса, измерен с помощта на ъгловата скала за ъгъла на гърба на триизмерната Н-машина. Действителният ъгъл на наклона на торса съответства теоретично на проектния ъгъл на наклона на торса (за допустимите отклонения вж. точка 3.2.2 по-долу).
 2.7.
 „Проектен ъгъл на наклона на торса“ означава ъгълът между вертикална линия, преминаваща през точката „R“ и линията на торса в положение, което отговаря на проектното положение на облегалката на седалката, определено от производителя на превозното средство.
 2.8.
 „Средна равнина на седящия човек“ (ЦРСЧ) означава средната равнина на триизмерната Н-машина, поставен във всяко положение на сядане; тя е представена от координатата на точката „H“ по оста Y. За индивидуалните седалки централната равнина на седалката съвпада със средната равнина на седящия човек. За останалите седалки средната равнина на седящия човек се определя от производителя.
 2.9.
 „Тримерна координатна система“ означава системата, описана в допълнение 2 към настоящото приложение.
 2.10.
 „Базови точки“ означава физически точки (отвори, повърхности, белези или вдлъбнатини) върху каросерията на превозното средство, определени от производителя.
 2.11.
 „Положение на превозното средство за измерване“ означава положението на превозното средство, определено въз основа на координатите на базовите точки в тримерната координатна система.
 3. ИЗИСКВАНИЯ
 3.1. Представяне на данните
 Когато за едно място за сядане се изискват контролни данни, за да се демонстрира съответствието му с разпоредбите на настоящото правило, във вида, посочен в допълнение 3 към настоящото приложение, трябва да се представят всички от следните данни или целесъобразен набор от тях:
 3.1.1.
 координатите на точката „R“ в тримерната координатна система;
 3.1.2.
 проектният ъгъл на наклона на торса;
 3.1.3.
 всички указания, необходими за регулиране на седалката (ако е регулируема) в положението за измерване, посочено в точка 4.3 по-долу.
 3.2. Връзка между измерените данни и проектните спецификации
 3.2.1.
 Координатите на точката „H“ и стойността на действителния ъгъл на наклона на торса, измерен по методиката, определена в точка 4 по-долу,


text:
се сравняват съответно с координатите на точката „R“ и стойността на проектния ъгъл на наклона на торса, посочен от производителя на превозното средство.
 3.2.2.
 Относителните положения на точките „R“ и „H“ и съответствието между проектния и действителния ъгъл на наклона на торса се считат за задоволителни по отношение на съответното място за сядане, ако точката „H“, дефинирана от своите координати, попада в очертанията на квадрат със страна 50 mm с хоризонтални и вертикални страни, чиито диагонали се пресичат в точката „R“, и ако действителният ъгъл на наклона на торса се различава до 5° от проектния ъгъл на наклона на торса.
 3.2.3.
 Ако тези условия са изпълнени, точката „R“ и проектният ъгъл на наклона на торса се използват за доказване на съответствието с разпоредбите на настоящото правило.
 3.2.4.
 Ако точката „H“ или действителният ъгъл на наклона на торса не удовлетворяват изискванията по точка 3.2.2 по-горе, точката „H“ и действителният ъгъл на наклона на торса се определят още два пъти (общо три пъти). Ако резултатите от две от тези три операции удовлетворяват изискванията, то биват прилагани условията от точка 3.2.3 по-горе.
 3.2.5.
 Ако резултатите от поне две от трите описани в точка 3.2.4 по-горе операции не удовлетворяват изискванията от точка 3.2.2 по-горе или ако проверката не може да се проведе поради непредоставяне от страна на производителя на превозното средство на информация относно положението на точката „R“ или относно проектния ъгъл на наклона на торса, се използва медицентърът на триъгълника с върхове трите измерени точки или средната стойност на трите измерени ъгъла, като тези стойности се приемат за приложими във всички случаи, когато в текста на настоящото правило се говори за точката „R“ или действителния ъгъл на наклона на торса.
 4. ПРОЦЕДУРА ЗА ОПРЕДЕЛЯНЕ НА ТОЧКАТА „H“ И ДЕЙСТВИТЕЛНИЯ ЪГЪЛ НА НАКЛОНА НА ТОРСА
 4.1.
 Превозното средство се подготвя при температура, определена по избор на производителя в границите 20 °С ± 10 °C, за да се гарантира, че материалът, от който е изработена седалката, е достигнал стайна температура. Ако на седалката, която ще се изследва, никога не е било сядано, върху нея трябва да седне човек или да се постави предмет с тегло 70—80 kg два пъти за по една минута, за да се предизвика деформиране на седалката и облегалката. По искане на производителя всички комплекти седалки могат да останат ненатоварени най-малко в продължение на 30 минути преди инсталиране на триизмерната Н-машина.
 4.2.
 Превозното средство трябва да бъде в положението за измерване, определено в точка 2.11 по-горе.
 4.3.
 Ако седалката е регулируема, най-напред тя се поставя в най-задното нормално положение за шофиране или пътуване, съгласно указанията на производителя на превозното средство, като се взема предвид само надлъжното регулиране на седалката, но не и възможността за преместването ѝ за цели, различни от поставяне в нормално положение за шофиране или пътуване. Когато съществуват други възможности за регулиране на седалката (вертикално, ъглово, наклоняване на облегалката и т.н.), седалката се регулира и спрямо тях до положението, посочено от производителя. При седалки с еластично окачване вертикалното им положение се фиксира неподвижно, така че да съответства на нормалното положение


text:
за шофиране, посочено от производителя.
 4.4.
 Повърхността на мястото за сядане, заета от триизмерната Н-машина, се покрива с памучен муселинен плат с достатъчни размери и подходяща структура, отговаряща на следните спецификации: гладък памучен плат с плътност 18,9 нишки на cm2 и тегло 0,228 kg/m2 или плетено или нетъкано платно с еквивалентни характеристики. Ако изпитването се провежда върху седалка, която не е монтирана в превозно средство, повърхността, на която е поставена седалката, трябва да има същите основни характеристики (2) като пода на превозното средство, за което е предназначена седалката.
 4.5.
 Комплектът седалка и облегалка на триизмерната Н-машина се поставя така, че средната равнина на седящия човек (ЦРСЧ) да съвпада с централната равнина на триизмерната Н-машина. По искане на производителя триизмерната Н-машина може да бъде преместена навътре в превозното средство спрямо ЦРСЧ, ако триизмерната Н-машина е разположена толкова извън превозното средство, че краят на седалката не позволява нивелиране на триизмерната Н-машина.
 4.6.
 Към панела на седалището се прикачват стъпалото и подбедрицата — поотделно или с помощта на Т-образната стойка и подбедрицата. Линията, преминаваща през визуалните маркери на точката „H“, трябва да бъде успоредна на земята и перпендикулярна на средната надлъжна равнина на седалката.
 4.7.
 Положението на стъпалата и подбедриците на триизмерната Н-машина се регулира, както следва:
 4.7.1.
 Седалки за водач и пътник, седящ до него:
 4.7.1.1.
 Както стъпалата, така и подбедриците се придвижват напред по такъв начин, че стъпалата да заемат естествено положение върху пода, ако е необходимо между педалите за управление. Ако е възможно, лявото стъпало се разполага на приблизително същото разстояние вляво от средната равнина на триизмерната Н-машина, на което е и дясното стъпало вдясно от тази равнина. Нивелирът, с чиято помощ се установява напречното положение на триизмерната Н-машина, се довежда до хоризонтално положение, при необходимост посредством регулиране на панела на седалището или преместване на стъпалата и подбедриците назад. Линията, преминаваща през визуалните маркери на точката „H“, трябва да остане перпендикулярна на средната надлъжна равнина на седалката.
 4.7.1.2.
 Ако лявата подбедрица не може да бъде задържана успоредна на дясната, а лявото стъпало не може да бъде поддържано от конструкцията, то лявото стъпало се премества, докато получи опора. При това трябва да се запази положението на визуалните маркери.
 4.7.2.
 Външни задни седалки:
 За задните или допълнителните седалки подбедриците се разполагат според указанията на производителя. Ако при това стъпалата се опират в части от пода, които са на различни нива, стъпалото, което влиза първо в съприкосновение с предната седалка е отправното, а другото стъпало следва да се нагласи така, че нивелирът, показващ напречната ориентация на седалищната част на устройството, да показва хоризонтално положение.
 4.7.3.
 Други седалки:
 Следва се общата процедура, указана в точка 4.7.1 по-горе, като единственото изключение е, че стъпалата се поставят в положението, указано от производителя.
 4.8.
 На подбедриците и бедрата се поставят тежести и триизмерната Н-машина се нивелира.
 4.9.
 Панелът на гърба се накланя напред до предния ограничител, а 3-D H механизмът се изтегля от облегалката с помощта на Т-образната стойка. След това триизмерната Н-машина се поставя отново върху седалката, като се използва един от следните методи:
 4.9.1.
 Когато


text:
триизмерната Н-машина се плъзга назад, се използва следната методика. На триизмерната Н-машина се позволява да се приплъзне назад, докато върху Т-образната стойка вече не е необходимо действащо напред хоризонтално ограничително усилие, т.е. докато седалищната плоскост не опре в облегалката. Ако е необходимо, подбедриците се нагласяват отново.
 4.9.2.
 Ако триизмерната Н-машина няма тенденция към плъзгане назад, се използва следната методика. Триизмерната Н-машина се плъзга назад, като за целта се прилага действащо назад хоризонтално усилие върху Т-образната стойка, докато седалищната плоскост не опре в облегалката (вж. фигура 2 от допълнение 1 към настоящото приложение).
 4.10.
 Към блока, съставен от гръбната и седалищната плоскост на триизмерната Н-машина, в точката на пресичане на ъгловата скала на бедрото и корпуса на Т-образната стойка се прилага усилие 100 N ± 10 N. Направлението на прилаганото усилие е по линия, преминаваща от спомената точка на пресичане до точка, разположена точно над корпуса на бедрената щанга (вж. фигура 2 от допълнение 1 към настоящото приложение). След това панелът на гърба се връща внимателно обратно до облегалката. Трябва да се внимава по време на останалата част от методиката да не се допусне триизмерната Н-машина да се плъзне напред.
 4.11.
 Монтират се дясната и лявата бедрена тежест, след което шахматно се поставят осемте тежести на торса. Триизмерната Н-машина се нивелира.
 4.12.
 Панелът на гърба се накланя напред, за да се освободи напрежението върху облегалката. Триизмерната Н-машина се раздвижва странично в рамките на дъга от 10° (5° от всяка страна на вертикалната средна равнина) в три пълни цикъла, за да се премахне евентуалното остатъчно триене между триизмерната Н-машина и седалката.
 По време на раздвижването T-образната стойка на триизмерната Н-машина може да се отклони от предписаното хоризонтално и вертикално положение. Поради това T-образната стойка трябва да бъде ограничена посредством прилагане на подходящо странично усилие по време на раздвижванията. Трябва да се внимава, когато се държи Т-образната стойка и се раздвижва триизмерната Н-машина, да не се прилагат непредвидени външни сили във вертикална посока или напред и назад.
 На този етап стъпалата на триизмерната Н-машина не трябва да се задържат или обездвижват. Ако те се разместят, след това следва да им се позволи да останат в това положение.
 Панелът на гърба се връща внимателно до облегалката и се проверява дали двата нивелира показват хоризонтално положение. Ако по време на разклащането на триизмерната Н-машина стъпалата се разместят, те следва да се наместят по следния начин:
 Стъпалата се повдигат от пода едно по едно на минималната необходима височина, до момента, в който вече не се получава допълнително преместване на стъпалата. При това повдигане те трябва да се въртят свободно, като същевременно не се допуска прилагане на надлъжни или странични усилия. Когато всяко стъпало е поставено обратно в своето най-долно положение, петата трябва да е в съприкосновение с предвидената за това конструкция.
 Трябва да се провери дали напречният нивелир показва неутрално положение; при необходимост се прилага напречна сила върху горната част на панела на гърба, която да нивелира панела на седалището на триизмерната Н-машина върху седалката.
 4.13.
 Като се задържа T-образната стойка с цел да се предотврати


text:
плъзване на триизмерната Н-машина напред по възглавницата на седалката, се извършват следните действия:
 а)
 панелът на гърба се връща назад до съприкосновение с облегалката на седалката;
 б)
 последователно се прилага и отстранява хоризонтално усилие, действащо в задно направление и ненадвишаващо 25 N, върху задната ъглова щанга, приблизително на височината на центъра на тежестите на торса, докато ъгловата скала на бедрото не покаже, че машината е установена в устойчиво положение след премахване на усилието. Трябва да се внимава да не се прилагат външни усилия в направление надолу и настрани върху триизмерната Н-машина. Ако е необходимо повторно да се регулира нивелировката на триизмерната Н-машина, панелът на гърба се накланя напред, нивелира се отново и се повтаря процедурата от точка 4.12.
 4.14.
 Правят се всички измервания:
 4.14.1.
 Координатите на точката „H“ се измерват спрямо триизмерната координатна система.
 4.14.2.
 Действителният ъгъл на наклона на торса се отчита по ъгловата скала за наклона на гърба на триизмерната Н-машина, като лостът е в крайно задно положение.
 4.15.
 Ако е необходимо повторно монтиране на триизмерната Н-машина, седалката трябва да остане в ненатоварено положение в продължение на минимум 30 минути, преди да се пристъпи към повторното монтиране. Триизмерната Н-машина не трябва да се оставя натоварена върху седалката по-дълго, отколкото е необходимо за провеждане на изпитването.
 4.16.
 Ако седалките в един и същи ред могат да се приемат за сходни (многоместна седалка, еднакви седалки и т.н.), за всеки ред седалки се определя само една точка „H“ и един „действителен ъгъл на наклона на торса“, като триизмерната Н-машина, описана в допълнение 1 към настоящото приложение, се поставя на място, за което се приема, че е представително за целия ред. Това място е:
 4.16.1.
 за предния ред — седалката на водача,
 4.16.2.
 за заден ред или задни редове — едно от крайните места.
 (1) За всяко място за сядане, различно от предните седалки, за което точката „H“ не може да бъде определена с използване на триизмерната машина или с други процедури, посочената от производителя точка „R“ може да бъде взета като базова по преценка на компетентния орган.
 (2) Ъгъл на наклона, разлика във височината с монтажната опора на седалката, структура на повърхността и др.
 ДОПЪЛНЕНИЕ 1
 Описание на триизмерната машина за определяне на точката „Н“
 (1)
 (триизмерна Н-машина)
 1. ПАНЕЛ НА ГЪРБА И ПЛОСКОСТ НА СЕДАЛИЩЕТО
 Плоскостите на гърба и на седалището се изработват от армирана пластмаса и метал; те имитират човешки торс и бедра и са свързани механично в точката „H“. Към свързания шарнирно в точката „H“ лост за измерване на действителния ъгъл на наклон на торса е монтирана ъглова скала. Осевата линия на бедрото се определя от регулируема бедрена щанга, която е прикрепена към плоскостта на седалището и служи като начало на ъгловата скала за измерване на наклона на бедрото.
 2. ЕЛЕМЕНТИ НА ТЯЛОТО И ПОДБЕДРИЦИТЕ
 Елементите, моделиращи подбедриците, са свързани със седалищната плоскост чрез T-образна стойка, която съединява коленете и представлява странично удължение на регулируемата бедрена щанга. За измерване на ъгъла на сгъване на коляното в елементите на подбедриците са поставени ъглови скали. Елементите, моделиращи обувките и стъпалата,


text:
са калибрирани с цел измерване на ъгъла на стъпалото. Ориентирането на устройството в пространството се извършва с помощта на два нивелира. В съответните центрове на тежестта са поставени тежести за частите на тялото, така че да се осигурява смачкване на седалката, еквивалентно на натоварването от пътник мъж с тегло 76 kg. Всички подвижни връзки на триизмерната Н-машина трябва да се проверят, за да се гарантира свободното им движение с пренебрежимо триене.
 Фигура 1
 Означения на компонентите на триизмерната Н-машина
 Фигура 2
 Размери и разпределение на тежестите на елементите на триизмерната Н-машина
 (1) За подробна информация относно конструкцията на триизмерната H-машина се обръщайте към „Society of Automotive Engineers (SAE), 400 Commonwealth Drive, Warrendale, Pennsylvania 15096, United States of America“.
 Машината съответства на описаната в стандарта ISO 6549—1980.
 ДОПЪЛНЕНИЕ 2
 ТРИМЕРНА КООРДИНАТНА СИСТЕМА
 1.
 Тримерната координатна система се определя от три взаимноперпендикулярни равнини, определени от производителя на превозното средство (вж. фигурата) (1).
 2.
 Положението за измерване на превозното средство се определя посредством разполагането му върху опорната повърхност, така че координатите на базовите точки да отговарят на стойностите, указани от производителя.
 3.
 Координатите на точката „R“ и точката „H“ се определят спрямо базовите точки, определени от производителя на превозното средство.
 Фигура
 Тримерна координатна система
 (1) Координатната система съответства на стандарта ISO 4130 — 1978 г.
 ДОПЪЛНЕНИЕ 3
 КОНТРОЛНИ ДАННИ ОТНОСНО МЕСТАТА ЗА СЯДАНЕ
 1. КОДИРАНЕ НА КОНТРОЛНИТЕ ДАННИ
 Контролните данни се дават последователно за всяко място за сядане. Местата за сядане се обозначават с двуразряден код. Първият знак е арабска цифра и обозначава реда седалки, като броенето в превозното средство се извършва отпред назад. Вторият знак е главна буква, която обозначава мястото за сядане в реда, като посоките са ориентирани при посока на движение на превозното средство напред; използват се следните букви:
 L = ляво
 C = център
 R = дясно
 2. ОПИСАНИЕ НА ПОЛОЖЕНИЕТО НА ПРЕВОЗНОТО СРЕДСТВО ЗА ИЗМЕРВАНЕ
 2.1. Координати на базовите точки
 X ...
 Y ...
 Z ...
 3. СПИСЪК НА КОНТРОЛНИТЕ ДАННИ
 3.1. Място за сядане: ...
 3.1.1. Координати на точката „R“:
 X ...
 Y ...
 Z ...
 3.1.2. Проектен ъгъл на наклона на торса: ...
 3.1.3. Спецификации за регулиране на седалката (1)
 хоризонталнo: ...
 вертикалнo: ...
 ъглово: ...
 ъгъл на наклона на торса: ...
 Забележка:
 Контролните данни за другите места за сядане се посочват в точки 3.2, 3.3 и т.н.
 (1) Ненужното се зачерква.
 ПРИЛОЖЕНИЕ 20
 КОНТРОЛ ЗА СЪОТВЕТСТВИЕ НА ПРОИЗВОДСТВОТО
 1. ОПРЕДЕЛЕНИЯ
 За целите на настоящото приложение:
 1.1.
 „тип изделие“ означава всички стъкла, които притежават еднакви основни характеристики;
 1.2.
 „клас дебелина“ означава всички стъкла, чиито съставни части имат една и съща дебелина в границите на съответните допустими отклонения;
 1.3.
 „производствен обект“ означава всички инсталации за производството на един или няколко типа стъкла, които се намират на едно и също място; същият може да включва няколко производствени линии;
 1.4.
 „работна смяна“ означава период на производство, протичащ на една и съща производствена линия в рамките на дневното работно време;
 1.5.
 „производствен етап“ означава непрекъснат период на производство на един и същ тип изделия в рамките на една и съща


text:
производствена линия;
 1.6.
 „Ps“ означава броя стъкла за даден тип изделие, произведени в рамките на дадена работна смяна;
 1.7.
 „Pr“ означава броя стъкла за даден тип изделие, произведени в рамките на даден производствен етап.
 2. ИЗПИТВАНИЯ
 Стъклата се подлагат на следните изпитвания:
 2.1. Закалени предни стъкла
 2.1.1.
 Изпитване на разтрошаване в съответствие с изискванията на приложение 4, точка 2.
 2.1.2.
 Измерване на светлопропускливостта в съответствие с изискванията на приложение 3, точка 9.1.
 2.1.3.
 Изпитване за определяне на оптичното изкривяване в съответствие с изискванията на приложение 3, точка 9.2.
 2.1.4.
 Изпитване за определяне на изместването на вторичния образ в съответствие с изискванията на приложение 3, точка 9.3.
 2.2. Равномерно закалени стъкла
 2.2.1.
 Изпитване на разтрошаване в съответствие с изискванията на приложение 5, точка 2.
 2.2.2.
 Измерване на светлопропускливостта в съответствие с изискванията на приложение 3, точка 9.1.
 2.2.3.
 При стъклата, използвани като предни стъкла:
 2.2.3.1.
 Изпитване за определяне на оптичното изкривяване в съответствие с изискванията на приложение 3, точка 9.2.
 2.2.3.2.
 Изпитване за определяне на изместването на вторичния образ в съответствие с изискванията на приложение 3, точка 9.3.
 2.3. Обикновени предни многослойни стъкла и предни стъкла от стъкло—пластмаса
 2.3.1.
 Изпитване на удар с модел на глава в съответствие с изискванията на приложение 6, точка 3.
 2.3.2.
 Изпитване с кълбо с маса 2 260 g в съответствие с изискванията на приложение 6, точка 4.2 и приложение 3, точка 2.2.
 2.3.3.
 Изпитване за устойчивост на висока температура в съответствие с изискванията на приложение 3, точка 5.
 2.3.4.
 Измерване на светлопропускливостта в съответствие с изискванията на приложение 3, точка 9.1.
 2.3.5.
 Изпитване за определяне на оптичното изкривяване в съответствие с изискванията на приложение 3, точка 9.2.
 2.3.6.
 Изпитване за определяне на изместването на вторичния образ в съответствие с изискванията на приложение 3, точка 9.3.
 2.3.7.
 Само при предни стъкла от стъкло—пластмаса
 2.3.7.1.
 Изпитване на абразивно износване в съответствие с изискванията на приложение 9, точка 2.1.
 2.3.7.2.
 Изпитване на устойчивостта на влага в съответствие с изискванията на приложение 9, точка 3.
 2.3.7.3.
 Изпитване за устойчивост на химикали в съответствие с изискванията на приложение 3, точка 11.2.1.
 2.4. Обикновени многослойни стъкла и стъкла от стъкло—пластмаса, различни от предни стъкла
 2.4.1.
 Изпитване с кълбо с маса 227 g в съответствие с изискванията на приложение 7, точка 4.
 2.4.2.
 Изпитване за устойчивост на висока температура в съответствие с изискванията на приложение 3, точка 5.
 2.4.3.
 Измерване на светлопропускливостта в съответствие с изискванията на приложение 3, точка 9.1.
 2.4.4.
 Само при стъкла от стъкло—пластмаса
 2.4.4.1.
 Изпитване на абразивно износване в съответствие с изискванията на приложение 9, точка 2.1.
 2.4.4.2.
 Изпитване на устойчивостта на влага в съответствие с изискванията на приложение 9, точка 3.
 2.4.4.3.
 Изпитване за устойчивост на химикали в съответствие с изискванията на приложение 3, точка 11.2.1.
 2.4.5.
 Счита се, че горепосочените предписания са спазени, ако съответните изпитвания са били проведени върху предно стъкло със същата структура.
 2.5. Обработени многослойни предни стъкла
 2.5.1.
 Освен изпитванията, предписани в точка 2.3 от настоящото приложение, се провежда изпитване за разтрошаване в съответствие с изискванията на приложение 8, точка 4.
 2.6. Стъкла


text:
с пластмасов материал
 Освен изпитванията, предписани в различните точки на настоящото приложение, се провеждат следните изпитвания:
 2.6.1.
 Изпитване на абразивно износване в съответствие с изискванията на приложение 9, точка 2.1.
 2.6.2.
 Изпитване на устойчивостта на влага в съответствие с изискванията на приложение 9, точка 3.
 2.6.3.
 Изпитване за устойчивост на химикали в съответствие с изискванията на приложение 3, точка 11.2.1.
 2.7. Двойни стъкла
 2.7.1.
 Изпитванията, които трябва да бъдат проведени, съответстват на изпитванията, посочени в настоящото приложение за всяко от съставните стъкла на двойните стъкла, при същата честота и същите изисквания.
 2.7.2.
 При двойните стъкла измерването на светлопропускливостта се прави в съответствие с изискванията на приложение 3, точка 9.1.
 2.8. Стъкла от неогъваема пластмаса, различни от предни стъкла
 2.8.1.
 Изпитване с кълбо с маса 227g в съответствие с приложение 14, точка 5.
 2.8.2.
 Измерване на светлопропускливостта в съответствие с приложение 3, точка 9.1.
 2.8.3.
 Изпитване на разтрошаване в съответствие с приложение 14, точка 6.1.
 2.8.4.
 Изпитване с кръстосано нарязване в съответствие с приложение 14, точка 6.3.
 Забележка: Изпитването от точка 2.8.2 се прилага само ако стъклото ще се използва на място, което е необходимо за видимостта на водача.
 Изпитването от точка 2.8.4 се прави с образци, които не са били подлагани на изпитването, определено в точка 6.2 от приложение 14.
 2.8.5.
 Изпитване за устойчивост на химикали в съответствие с приложение 3, точка 11.
 2.9. Стъкла от гъвкава пластмаса, различни от предни стъкла
 2.9.1.
 Изпитване с кълбо с маса 227 g в съответствие с приложение 15, точка 4.
 2.9.2.
 Измерване на светлопропускливостта в съответствие с приложение 3, точка 9.1.
 Забележка: Изпитването от точка 2.9.2 се прилага само ако стъклото ще се използва на място, което е необходимо за видимостта на водача.
 2.9.3.
 Изпитване за устойчивост на химикали в съответствие с приложение 3, точка 11.2.1.
 2.10. Двойни стъкла от неогъваема пластмаса
 2.10.1.
 Изпитване с кълбо с маса 227 g в съответствие с приложение 16, точка 5.
 2.10.2.
 Измерване на светлопропускливостта в съответствие с приложение 3, точка 9.1.
 Забележка: Изпитването от точка 2.10.2 се прилага само ако стъклото ще се използва на място, което е необходимо за видимостта на водача.
 2.10.3.
 Изпитване за устойчивост на химикали в съответствие с приложение 3, точка 11.
 3. ЧЕСТОТА НА ИЗПИТВАНИЯТА И РЕЗУЛТАТИ
 3.1. Изпитване за разтрошаване
 3.1.1. Изпитвания
 3.1.1.1.
 При започване на производството на всеки нов тип стъкло с цел определяне на точката на най-интензивното разрушаване се провежда първоначална поредица от изпитвания, предвиждащи предизвикване на разрушаване във всяка от предвидените в настоящото правило точки на удар. Резултатите от изпитването се записват.
 При закалените предни стъкла обаче първоначалната поредица от изпитвания се провежда само когато годишното производство на съответния тип стъкло надхвърля 200 единици.
 3.1.1.2.
 В рамките на производствения етап се извършва контролното изпитване в точката на разрушаване, определена в точка 3.1.1.1.
 3.1.1.3.
 Проверка се прави в началото на всеки производствен етап или след промяна на цвета.
 3.1.1.4.
 В рамките на производствения етап контролните изпитвания се провеждат при следната минимална честота:
 Закалени предни стъкла
 Закалени стъкла, различни от предни стъкла
 Обработени многослойни предни стъкла
 Ps ≤ 200:


text:
едно разрушаване на производствен етап
 Pr ≤ 500: едно за работна смяна
 0,1 % от тип
 Ps > 200: едно разрушаване на всеки четири часа производство
 Pr > 500: две за работна смяна
 3.1.1.5.
 В края на производствения етап на контролно изпитване се подлага едно от последните произведени стъкла.
 3.1.1.6.
 При Pr < 20 се провежда само едно изпитване на разтрошаване за всеки производствен етап.
 3.1.2. Резултати
 Записват се всички резултати, включително резултатите без траен запис на картината на разтрошаване.
 Освен това веднъж на всяка работна смяна, с изключение на случаите, при които Pr ≤ 500, се прави изпитване с траен запис на картината на разтрошаване. В последния случай за един производствения етап се прави само едно изпитване с траен запис на картината на разтрошаване.
 3.2. Изпитване на удар с модел на глава
 3.2.1. Изпитвания
 Проверката се прави с образци, които съответстват най-малко на 0,5 % от денонощното производство на многослойни предни стъкла на една производствена линия. За едно денонощие на изпитване могат да бъдат подложени най-много 15 предни стъкла.
 Изборът на образци трябва да осигурява представителност на различните типове произвеждани предни стъкла.
 Като алтернатива, след съгласие от административната служба изпитванията могат да бъдат заменени с изпитването с кълбо с маса 2 260 g (вж. точка 3.3 по-долу). Поведението на образците при удар с глава трябва във всички случаи годишно да се проверява върху най-малко два образеца за всеки клас дебелина.
 3.2.2. Резултати
 Регистрират се всички резултати.
 3.3. Изпитване с кълбо с маса 2 260 g
 3.3.1. Изпитвания
 Минималната честота за проверка е едно пълно изпитване на месец за всеки клас дебелина.
 3.3.2. Резултати
 Регистрират се всички резултати.
 3.4. Изпитване с кълбо с маса 227 g
 3.4.1. Изпитвания
 Образците за изпитване се изрязват от мостри. При наличието на практически съображения обаче изпитванията могат да се проведат с готови изделия или с части от тях.
 Проверката се извършва с извадка, отговаряща най-малко на 0,5 % от производството на една работна смяна, при максимален брой на мострите за едно денонощие равен на десет.
 3.4.2. Резултати
 Регистрират се всички резултати.
 3.5. Изпитване за устойчивост на висока температура
 3.5.1. Изпитвания
 Образците за изпитване се изрязват от мостри. При наличието на практически съображения обаче изпитванията могат да се проведат с готови изделия или с части от тях. Последните се избират по начин, който осигурява изпитване на междинните слоеве, пропорционално на тяхната употреба.
 Проверката се прави най-малко с три мостри за всеки цвят междинен слой в рамките на денонощното производство.
 3.5.2. Резултати
 Регистрират се всички резултати.
 3.6. Светлопропускливост
 3.6.1. Изпитвания
 Това изпитване се провежда с представителни мостри от оцветените готови изделия.
 Проверка се прави поне в началото на всеки производствен етап, ако има промени в характеристиките на стъклата, които се отразяват върху резултатите от изпитването.
 Предните стъкла и останалите стъкла, за които по време на одобряването на типа е била измерена нормална светлопропускливост не по-малка от 75 %, и стъклата, обозначени със знак „V“ (вж. точка 5.5.2 от настоящото правило), са освободени от провеждане на изпитване.
 Като алтернатива при закалените стъкла доставчикът на стъклата може да


text:
представи сертификат за съответствие с горните изисквания.
 3.6.2. Резултати
 Регистрира се стойността на нормална светлопропускливост. Освен това, при стъклата с непрозрачно затъмняване по чертежите, посочени в точка 3.2.1.2.2.4 от настоящото правило, се прави проверка дали лентите с непрозрачно затъмняване се намират извън зона за изпитване B или зона I в съответствие с категорията на превозното средство, за което е предназначено предното стъкло. Всички непрозрачни затъмнявания трябва да отговарят на предписанията от приложение 18.
 3.7. Изпитване на оптично изкривяване и изместване на вторичния образ
 3.7.1. Изпитвания
 Всяко предно стъкло се проверява за наличие на видими дефекти. В допълнение, с помощта на методите, посочени в настоящото правило, или с помощта на други методи, които дават сходни резултати, се извършват измервания в различните зони на видимост при следните минимални честоти:
 когато Ps ≤ 200, една мостра за работна смяна,
 или когато Ps > 200, две мостри за работна смяна,
 или 1 % от цялата продукция, като избраните мостри трябва да бъдат представителни за цялата продукция
 3.7.2. Резултати
 Регистрират се всички резултати.
 3.8. Изпитване на абразивно износване
 3.8.1. Изпитвания
 На това изпитване се подлагат само стъкла с пластмасово покритие, стъкла от стъкло—пластмаса и пластмасови стъкла. Извършва се най-малко по една проверка на месец и по една проверка по тип пластмасов материал или пластмасов материал на покритието.
 3.8.2. Резултати
 Регистрират се резултатите от измерването на разсейването на светлината.
 3.9. Изпитване за устойчивост на влага
 3.9.1. Изпитвания
 На това изпитване се подлагат само стъкла с пластмасово покритие и стъкла от стъкло—пластмаса. Извършва се най-малко по една проверка на месец и по една проверка по тип пластмасов материал или пластмасов материал на покритието.
 3.9.2. Резултати
 Регистрират се всички резултати.
 3.10. Изпитване за устойчивост на химикали
 3.10.1. Изпитвания
 На това изпитване се подлагат само стъкла с пластмасово покритие, стъкла от стъкло—пластмаса и пластмасови стъкла. Извършва се най-малко по една проверка на месец и по една проверка за тип пластмасов материал или пластмасов материал на покритието.
 3.10.2. Резултати
 Регистрират се всички резултати.
 3.11. Изпитване с кръстосано нарязване
 3.11.1. Изпитвания
 На това изпитване се подлагат само стъкла от неогъваема пластмаса с устойчиво на абразивно износване покритие. Прави се поне по една проверка на седмица и по една проверка за вид пластмасов материал и вид покритие върху него, като се използват мостри, които не са били подлагани на изпитването за устойчивост на симулирани атмосферни въздействия (приложение 14, точка 6.2).
 Изпитване с мостри, подложени на изпитване на въздействие от атмосферата, се прави веднъж на всеки 3 месеца.
 3.11.2. Резултати
 Регистрират се всички резултати.
 ПРИЛОЖЕНИЕ 21
 РАЗПОРЕДБИ ОТНОСНО МОНТАЖА НА БЕЗОПАСНИТЕ СТЪКЛА В ПРЕВОЗНИТЕ СРЕДСТВА
 1. ПРИЛОЖНО ПОЛЕ
 В настоящото приложение са дадени предписанията относно монтажа на безопасните стъкла в превозните средства от категории M, N и O (1) с цел осигуряване на високо ниво на безопасност за намиращите се в превозното средство и, по-специално за осигуряване на водача на висока степен на видимост при всички пътни условия, не само напред, но също така назад и встрани.
 Настоящото приложение не се прилага за бронираните превозни средства, определени в точка 2.3.
 2. ОПРЕДЕЛЕНИЯ
 За


text:
целите на настоящото приложение:
 2.1.
 „превозно средство“ означава всяко моторно превозно средство, предназначено за движение по пътищата, което има най-малко четири колела и максимална проектно заложена скорост над 25 km/h, както и неговите ремаркета, с изключение на превозните средства, движещи се по релси, тракторите и подвижната техника;
 2.2.
 „категория превозно средство“ означава група превозни средства, попадащи в съответната категория на класификацията, приета в приложение 7 към Консолидираната резолюция за конструкцията на превозните средства (R.E.3) (1);
 2.3.
 „превозно средство със специално предназначение“, „къмпинг-автомобил“, „бронирано превозно средство“, „линейка“, „катафалка“, „кабриолет“ са съответно дефинирани в приложение 7 към Консолидираната резолюция за конструкцията на превозните средства (R.E.3) (1);
 2.4.
 „двуетажно превозно средство“ е дефинирано в точка 2.1.2 от Правило No 107.
 3. ОБЩИ ПРЕДПИСАНИЯ, ПРИЛОЖИМИ КЪМ ПРЕВОЗНИ СРЕДСТВА ОТ КАТЕГОРИИ M, N И O
 3.1.
 Безопасните стъкла се монтират така, че въпреки натоварванията, на които е подложено превозното средство при нормални работни условия, те да остават на мястото си и да продължават да осигуряват видимост и безопасност на намиращите се в превозното средство лица.
 3.2.
 Безопасните стъкла са обозначени със съответната маркировка за одобрение на типа компонент, посочена в точка 5.4 от настоящото правило, следвана, когато е необходимо, от един от допълнителните символи, предвидени в точка 5.5.
 4. СПЕЦИАЛНИ ПРЕДПИСАНИЯ, ПРИЛОЖИМИ КЪМ ПРЕВОЗНИ СРЕДСТВА ОТ КАТЕГОРИИ M И N (1)
 4.1. Предни стъкла
 4.1.1.
 Нормалната светлопропускливост трябва да бъде не по-малка от 70 %.
 4.1.2.
 Предното стъкло трябва да бъде одобрено за типа превозно средство, на който се предвижда да бъде монтирано.
 4.1.3.
 Предното стъкло трябва да бъде правилно монтирано спрямо точката „R“ на водача.
 4.1.4.
 Превозните средства, чиято максимална проектно заложена скорост е по-голяма от 40 km/h не могат да бъдат оборудвани със закалени предни стъкла.
 4.2. Безопасни стъкла, различни от предни стъкла, и преградни стъкла
 4.2.1. Безопасни стъкла, необходими за предното поле на видимост на водача
 4.2.1.1.
 Безопасните стъкла, през които се получава предното поле на видимост на водача, определено в точка 2.18.1 от настоящото правило, трябва да имат нормална светлопропускливост, равна на поне 70 %.
 4.2.1.2.
 Пластмасовите безопасни стъкла се обозначават с допълнителен символ /B/L, съгласно предвиденото в точки 5.5.5 и 5.5.7 от настоящото правило.
 4.2.2. Безопасни стъкла, необходими за задното поле на видимост на водача
 4.2.2.1.
 Безопасните стъкла, определени в точка 2.18.2 от настоящото правило, трябва да имат нормална светлопропускливост, равна на поне 70 %, но в случаите когато са монтирани две външни огледала за обратно виждане, се допуска стъклата да имат светлопропускливост под 70 %, стига да са обозначени с допълнителния символ V, посочен в точка 5.5.2 от настоящото правило.
 4.2.2.2.
 Безопасните пластмасови стъкла се обозначават с допълнителен символ A/L или B/L, съгласно предвиденото в точки 5.5.5 и 5.5.7 от настоящото правило.
 Като алтернатива задните стъкла в сгъваемия покрив на кабриолетите могат да бъдат означени и с допълнителния символ /B/M.
 Задните стъкла в сгъваемия покрив на кабриолетите могат да бъдат изработени от стъкла от гъвкава пластмаса.
 4.2.3. Други безопасни стъкла
 4.2.3.1.
 Безопасните стъкла, които не попадат в обхвата на определенията от точки 2.18.1 и 2.18.2 от настоящото правило, се


text:
означават с допълнителния символ V, посочен в точка 5.5.2 от настоящото правило, ако светлопропускливостта им е под 70 %.
 4.2.3.2.
 Пластмасовите безопасни стъкла се обозначават с един от допълнителните символи, предвидени в точки 5.5.5 и 5.5.7 от настоящото правило. Когато превозното средство обаче е предназначено за превоз на пътници, стъкла с допълнителни символи /C/L или /C/M не се допускат в места, в които съществува опасност от удряне на главата.
 4.2.4. Изключения
 При пластмасовите безопасни стъкла предписанията във връзка с устойчивостта на абразивно износване, посочени в точки 4.2.2.2 и 4.2.3.2 от настоящото правило, не се прилагат за превозните средства и местоположенията, изброени по-долу:
 а)
 линейки
 б)
 катафалки
 в)
 ремаркета, в т.ч. каравани
 г)
 остъклени покриви и стъкла, намиращи се на покрива на превозното средство
 д)
 всички стъкла на горния етаж на двуетажно превозно средство.
 Не се изисква изпитване/означение за устойчивост на абразивно износване.
 4.3. Особени изисквания
 4.3.1.
 Всички гледащи напред стъкла, различни от предни стъкла, трябва да бъдат изработени или от многослойно стъкло или от пластмасово стъкло, означено с допълнителния символ /A, определен в точки 5.5.5 и 5.5.7 от настоящото правило.
 4.3.2.
 Точка 4.3.1 не се прилага за превозни средства с максимална проектно заложена скорост под 40 km/h.
 (1) Според определението в приложение 7 към Консолидираната резолюция за конструкцията на превозни средства (R.E.3) (TRANS/WP.29/78/Rev.1/Amend.2).


text:
 18.3.2014
 BG
 Официален вестник на Европейския съюз
 L 79/3
 СПОРАЗУМЕНИЕ ЗА ПАРТНЬОРСТВО В ОБЛАСТТА НА РИБАРСТВОТО МЕЖДУ ЕВРОПЕЙСКИЯ СЪЮЗ И РЕПУБЛИКА МАВРИЦИЙ
 ЕВРОПЕЙСКИЯТ СЪЮЗ, наричан по-нататък „Съюзът“,
 и
 РЕПУБЛИКА МАВРИЦИЙ, наричана по-нататък „Мавриций“,
 заедно наричани по-нататък „страните“,
 КАТО ВЗЕМАТ ПРЕДВИД тесните работни отношения между Съюза и Мавриций, по-специално в рамките на Споразумението от Котону, както и общото си желание да засилят тези отношения;
 КАТО ВЗЕМАТ ПРЕДВИД желанието си да насърчават устойчивото стопанисване на рибните ресурси чрез сътрудничество;
 КАТО ВЗЕМАТ ПРЕДВИД разпоредбите на Конвенцията на Организацията на обединените нации по морско право;
 КАТО ПРИЗНАВАТ, че Мавриций упражнява своите суверенни права или юрисдикция върху зона, простираща се до 200 морски мили от базовите линии в съответствие с Конвенцията на Организацията на обединените нации по морско право;
 РЕШЕНИ да прилагат решенията и препоръките, приети от съответните регионални организации, в които членуват страните;
 КАТО СЪЗНАВАТ значението на принципите, установени от Кодекса за поведение за отговорно рибарство, приет на Конференцията на Организацията по прехрана и земеделие (ФАО) през 1995 г.;
 РЕШЕНИ да развиват взаимноизгодно сътрудничество с цел насърчаване на въвеждането на отговорно рибарство, за да се осигури дългосрочното опазване и устойчивото стопанисване на морските биологични ресурси;
 УВЕРЕНИ, че това сътрудничество трябва да е под формата на взаимно допълващи се инициативи и действия, предприети съвместно или поотделно, чрез които се осигуряват последователност на политиките и единство на усилията;
 РЕШЕНИ, че за целите на това сътрудничество страните трябва да установят диалога, необходим за прилагането на политиката на Мавриций в областта на риболова, като осигурят участието на субектите на гражданското общество;
 КАТО ЖЕЛАЯТ да установят условията, уреждащи риболовните дейности на корабите на Съюза във водите на Мавриций, и подкрепата от страна на Съюза за отговорен риболов в тези води;
 ТВЪРДО РЕШЕНИ да развиват по-тясно икономическо сътрудничество в риболовната промишленост и свързаните с нея дейности чрез насърчаване на сътрудничеството между дружества от двете страни,
 СЕ СПОРАЗУМЯХА ЗА СЛЕДНОТО:
 Член 1
 Определения
 За целите на настоящото споразумение:
 а)
 „компетентните органи на Мавриций“ означава Министерството на рибарството на Република Мавриций;
 б)
 „компетентните органи на Съюза“ означава Европейската комисия;
 в)
 „риболовен кораб“ означава всеки кораб, който се използва за риболов в съответствие с правото на Мавриций;
 г)
 „кораб на Съюза“ означава риболовен кораб, плаващ под знамето на държава членка и регистриран в Съюза;
 д)
 „съвместен комитет“ означава комитетът, съставен от представители на Съюза и Мавриций съгласно член 9 от настоящото споразумение;
 е)
 „трансбордиране“ означава прехвърлянето на целия улов или на част от него от един риболовен кораб на друг в пристанищната зона;
 ж)
 „корабособственик“ означава лицето, което носи юридическата отговорност за риболовен кораб и комуто е поверено управлението и контрола над него;
 з)
 „моряци от АКТБ“ означава моряци — граждани на държава, която не е европейска и е подписала Споразумението от Котону;
 и)
 „ФАО“ означава Организацията за прехрана и земеделие.
 Член 2
 Приложно поле
 Целта на настоящото споразумение е да се установят условията, при които кораби, регистрирани в ЕС и плаващи под негово знаме (наричани по-нататък „кораби на ЕС“), могат да извършват улов на риба тон във водите, върху които Мавриций


text:
упражнява суверенитет или юрисдикция (наричани по-нататък „води на Мавриций“), в съответствие с разпоредбите на Конвенцията на ООН по морско право и други разпоредби на международното право и практики.
 Настоящото споразумение установява принципите, правилата и процедурите, уреждащи:
 —
 икономическото, финансовото, техническото и научното сътрудничество в сектора на рибарството с оглед насърчаване на отговорния риболов във водите на Мавриций за осигуряване на опазването и устойчивото стопанисване на рибните ресурси и на развитието на сектора на рибарството на Мавриций;
 —
 сътрудничество относно правилата за контрол на рибарството във водите на Мавриций с цел да се гарантира, че посочените правила и условия се спазват, че мерките за опазване и управление на рибните запаси са ефективни и че е предотвратен незаконният, недеклариран и нерегулиран (ННН) риболов;
 —
 партньорството между операторите, което има за цел да развива икономически дейности в сектора на рибарството и свързаните дейности от взаимен интерес.
 Член 3
 Принципи и цели, залегнали в основата на прилагане на настоящото споразумение
 1. Страните се ангажират да насърчават отговорния риболов във водите на Мавриций въз основа на принципите, заложени в Кодекса за поведение на ФАО за отговорно рибарство, и принципа на недискриминация между различните флотове, извършващи риболов в тези води.
 2. Страните си сътрудничат с цел наблюдение на резултатите от изпълнението на приетата от правителството на Мавриций политика в областта на риболова и оценка на мерките, програмите и действията, осъществявани въз основа на настоящото споразумение, като за целта установяват политически диалог в сектора на рибарството. Резултатите от оценките се анализират от съвместния комитет по член 9 от настоящото споразумение.
 3. Страните се ангажират да осигурят прилагането на настоящото споразумение в съответствие с принципите за добро стопанско и социално управление, като се отчита състоянието на рибните запаси.
 4. Наемането на моряци от Мавриций на борда на кораби на Съюза се урежда от Декларацията на Международната организация на труда (МОТ) за основните принципи и права в областта на труда, която се прилага по право към съответните договори и общи условия на наемане на работа. Това се отнася по-специално до свободата на сдружаване и ефективното признаване на правото на колективно договаряне, както и до премахването на дискриминацията в областта на заетостта и професиите. Наетите на борда на кораби на Съюза моряци от АКТБ, които не са от Мавриций, се ползват от същите условия.
 5. Страните се консултират преди приемането на всяко решение, което може да засегне дейностите на корабите на Съюза по настоящото споразумение.
 Член 4
 Сътрудничество в научната сфера
 1. По време на периода, обхванат от настоящото споразумение, компетентните органи на Съюза и на Мавриций се стремят да наблюдават развитието на ресурсите във водите на Мавриций.
 2. Страните се ангажират да се консултират в рамките на съвместна научна работна група или на съответните международни организации, да осигуряват управлението и опазването на биологичните ресурси в Индийския океан, и да си сътрудничат в научните изследвания в съответната област.
 3. Въз основа на посочените в параграф 2 консултации страните се консултират в рамките на предвидения в член 9 съвместен комитет и заедно приемат мерки за опазване с оглед на устойчивото управление


text:
на рибните запаси, свързани с дейността на корабите на Съюза.
 Член 5
 Достъп на риболовните кораби на Съюза до водите на Мавриций
 1. В съответствие с настоящото споразумение, включително на протокола и приложението към него, Мавриций се ангажира да разреши на корабите на Съюза да извършват риболовни дейности в неговите води.
 2. За уредените с настоящото споразумение риболовни дейности се прилагат действащите законови и подзаконови нормативни актове на Мавриций. Компетентните органи на Мавриций уведомяват органите на Съюза за всяко изменение в тази уредба.
 3. Мавриций се ангажира да предприеме всички подходящи мерки, необходими за ефективното прилагане на разпоредбите от протокола във връзка с наблюдението на рибарството. Корабите на Съюза си сътрудничат с компетентните органи на Мавриций, отговорни за извършването на това наблюдение.
 4. Съюзът се ангажира да предприеме всички подходящи мерки, за да гарантира спазването от страна на своите кораби на настоящото споразумение и на законодателството, уреждащо риболова във водите на Мавриций.
 Член 6
 Разрешения за риболов
 1. Корабите на Съюза могат да извършват риболовни дейности във водите на Мавриций само ако имат на борда си разрешение за риболов или копие на такова разрешение, издадено съгласно настоящото споразумение и протокола към него.
 2. Приложимата за корабособствениците процедура за получаване на разрешение за риболов за даден кораб, приложимите такси и начинът на плащане са определени в приложението към протокола.
 Член 7
 Финансово участие
 1. Съгласно определените в протокола условия и приложенията към настоящото споразумение Съюзът осигурява финансово участие в полза на Мавриций. Това финансово участие се основава на следните два елемента, а именно:
 а)
 достъпа на корабите на Съюза до водите и рибните ресурси на Мавриций; и
 б)
 финансовата подкрепа на Съюза за насърчаване на отговорния риболов и устойчивото стопанисване на рибните ресурси във водите на Мавриций.
 2. Елементът на финансовото участие, посочен в параграф 1, буква б), се определя съгласно целите, набелязани по общо съгласие на страните в съответствие с протокола, които да бъдат постигнати в контекста на разработената от правителството на Мавриций секторна политика в областта на рибарството заедно с годишната и многогодишната програма за нейното изпълнение.
 3. Предоставеното от Съюза финансово участие се изплаща всяка година съгласно протокола и при спазване на настоящото споразумение и протокола в случай на евентуалната промяна на неговия размер поради:
 а)
 сериозни обстоятелства, различни от природни явления, които възпрепятстват риболовните дейности във водите на Мавриций;
 б)
 определено по взаимно съгласие намаляване на възможностите за риболов за кораби на Съюза с цел управление на съответните запаси, когато, въз основа на най-добрите съществуващи научни становища, това е счетено за необходимо за опазването и устойчивото стопанисване на ресурсите;
 в)
 определено по взаимно съгласие между страните увеличаване на възможностите за риболов за корабите на Съюза, когато от най-добрите научни становища следва еднозначният извод, че състоянието на ресурсите го позволява;
 г)
 преразглеждане на условията за финансова подкрепа за провеждането на секторната политика на Мавриций в областта на рибарството, ако и двете страни считат, че резултатите от прилагането на годишната и многогодишната програма го оправдават;
 д)
 прекратяване на настоящото споразумение съгласно член 12;
 е)
 спиране на прилагането на настоящото


text:
споразумение съгласно член 13.
 Член 8
 Насърчаване на сътрудничеството на равнище икономически оператори и гражданско общество
 1. Страните насърчават икономическото, научното и техническо сътрудничество в областта на рибарството и свързаните с него сектори. Те провеждат консултации за координиране на различните мерки, които могат да бъдат предприети за целта.
 2. Страните се ангажират да насърчават обмена на информация за риболовната техника и уреди, методите за съхранение и промишлена преработка на продуктите на рибарството.
 3. Когато е целесъобразно, страните се стремят да създават благоприятни условия за укрепване на взаимоотношенията между своите предприятия в техническата, икономическата и търговската сфера, като насърчават създаването на подходяща среда за развитието на стопанската дейност и инвестициите.
 4. Страните се ангажират да прилагат план и действия между операторите от Съюза и Мавриций с цел насърчаване на разтоварването на риба от кораби на Съюза в Мавриций.
 5. Когато е целесъобразно, страните насърчават учредяването на смесени предприятия въз основа на взаимния интерес и при неизменно спазване на законодателството на Съюза и Мавриций.
 Член 9
 Съвместен комитет
 1. Създава се съвместен комитет, отговарящ за наблюдението на прилагането на настоящото споразумение. Съвместният комитет изпълнява следните функции:
 а)
 наблюдава изпълнението, тълкуването и прилагането на настоящото споразумение, и по-специално определянето на посочената в член 7, параграф 2 годишна и многогодишна програма и оценката на нейното изпълнение;
 б)
 служи като свързващо звено при обсъждане на въпросите от взаимен интерес в областта на риболова;
 в)
 служи като средище за уреждане по взаимно съгласие на спорове, свързани с тълкуването или прилагането на споразумението;
 г)
 при необходимост прави преоценка на равнището на възможностите за риболов, а впоследствие — на финансовото участие;
 д)
 всяка друга функция, определена от страните по взаимно съгласие.
 2. Съвместният комитет изпълнява функциите си с оглед ан резултатите от консултациите на научно равнище съгласно член 4 от споразумението.
 3. Заседанията на съвместния комитет се провеждат поне веднъж годишно и тяхното домакинство се поема от Мавриций и от Съюза на ротационен принцип, като страната домакин председателства съответното заседание. Комитетът се събира на извънредно заседание по искане на една от страните.
 Член 10
 Географска зона на прилагане на споразумението
 Настоящото споразумение се прилага, от една страна, на териториите, на които се прилага Договорът за създаване на Европейския съюз съгласно условията, установени в посочения договор, а от друга страна — на територията на Мавриций.
 Член 11
 Срок
 Настоящото споразумение се сключва за срок от шест (6) години, считано от датата на неговото влизане в сила; то се подновява мълчаливо за допълнителни периоди от по три (3) години, освен ако бъде дадено предизвестие за неговото прекратяване в съответствие с член 12.
 Член 12
 Прекратяване
 1. Прилагането на настоящото споразумение може да се прекрати от една от страните при сериозни обстоятелства, различни от природни явления, за които не може разумно да се очкава да бъдат контролирани от една от страните и възпрепятстват риболовните дейности във водите на Мавриций. Настоящото споразумение може да бъде също прекратено от всяка една от страните при влошаване на съответните запаси, констатиране на понижено използване на предоставените на корабите на Съюза възможности за риболов или неспазване


text:
на ангажиментите, поети от страните по отношение на борбата с нелегалния, недекларирания и нерегулирания риболов.
 2. Заинтересованата страна уведомява писмено другата страна за своето намерение да се оттегли от споразумението най-малко шест месеца преди датата на изтичане на първоначалния срок на действие или на всеки допълнителен срок.
 3. Изпращането на уведомлението, посочено в предходния параграф, води до започване на консултации между страните.
 4. За годината, през която поражда действие прекратяването, посоченото в член 7 финансово участие се намалява пропорционално и pro rata temporis.
 Член 13
 Спиране
 1. Прилагането на настоящото споразумение може да бъде спряно по инициатива на една от страните, ако възникне сериозно разногласие относно прилагането на предвидените в него разпоредби. Спирането на прилагането на споразумението изисква заинтересованата страна да съобщи за своето намерение в писмена форма най-малко три месеца преди планираната начална дата на спирането. След получаване на това уведомление страните пристъпват към консултации с цел уреждане на разногласието по взаимно съгласие.
 2. Плащането на финансовото участие, посочено в член 7, се намалява пропорционално и pro rata temporis в зависимост от срока на спирането.
 Член 14
 Протокол и приложение
 Протоколът, приложението и допълненията към него представляват неразделна част от настоящото споразумение.
 Член 15
 Национално право
 Дейностите на корабите на Съюза, извършващи дейност във водите на Мавриций, се уреждат от приложимото право на Мавриций, освен ако не е предвидено друго в споразумението или в протокола, приложението и допълненията към него.
 Член 16
 Отмяна
 На датата на влизането в сила на настоящото споразумение то отменя и заменя Споразумението между Европейския съюз и правителството на Република Мавриций за риболова в крайбрежните води на Мавриций, което влезе в сила на 1.12.1990 г.
 Член 17
 Влизане в сила
 Настоящото споразумение е съставено в два еднообразни екземпляра на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, чешки и шведски език, като текстовете на всички езици са автентични.
 Настоящото споразумение влиза в сила на датата, на която страните се уведомят взаимно за приключването на необходимите за целта процедури.
 Съставено в Брюксел на двадесет и първи декември две хиляди и дванадесета година.
 Hecho en Bruselas, el veintiuno de diciembre de dos mil doce.
 V Bruselu dne dvacátého prvního prosince dva tisíce dvanáct.
 Udfærdiget i Bruxelles den enogtyvende december to tusind og tolv.
 Geschehen zu Brüssel am einundzwanzigsten Dezember zweitausendzwölf.
 Kahe tuhande kaheteistkümnenda aasta detsembrikuu kahekümne esimesel päeval Brüsselis.
 Έγινε στις Βρυξέλλες, στις είκοσι μία Δεκεμβρίου δύο χιλιάδες δώδεκα.
 Done at Brussels on the twenty-first day of December in the year two thousand and twelve.
 Fait à Bruxelles, le vingt-et-un décembre deux mille douze.
 Fatto a Bruxelles, addì ventuno dicembre duemiladodici.
 Briselē, divi tūkstoši divpadsmitā gada divdesmit pirmajā decembrī.
 Priimta du tūkstančiai dvyliktų metų gruodžio dvidešimt pirmą dieną Briuselyje.
 Kelt Brüsszelben, a kétezer-tizenkettedik év december havának huszonegyedik napján.
 Magħmul fi Brussell, fil-wieħed u għoxrin jum ta’ Diċembru tas-sena elfejn u tnax.
 Gedaan te Brussel, de eenentwintigste december tweeduizend twaalf.
 Sporządzono w Brukseli dnia dwudziestego pierwszego grudnia roku dwa tysiące dwunastego.
 Feito em Bruxelas, em vinte


text:
e um de dezembro de dois mil e doze.
 Întocmit la Bruxelles la douăzeci și unu decembrie două mii doisprezece.
 V Bruseli dvadsiateho prvého decembra dvetisícdvanásť.
 V Bruslju, dne enaindvajsetega decembra leta dva tisoč dvanajst.
 Tehty Brysselissä kahdentenakymmenentenäensimmäisenä päivänä joulukuuta vuonna kaksituhattakaksitoista.
 Som skedde i Bryssel den tjugoförsta december tjugohundratolv.
 За Европейския съюз
 Por la Unión Europea
 Za Evropskou unii
 For Den Europæiske Union
 Für die Europäische Union
 Euroopa Liidu nimel
 Για την Ευρωπαϊκή Ένωση
 For the European Union
 Pour l'Union européenne
 Per l'Unione europea
 Eiropas Savienības vārdā –
 Europos Sąjungos vardu
 Az Európai Unió részéről
 Għall-Unjoni Ewropea
 Voor de Europese Unie
 W imieniu Unii Europejskiej
 Pela União Europeia
 Pentru Uniunea Europeană
 Za Európsku úniu
 Za Evropsko unijo
 Euroopan unionin puolesta
 För Europeiska unionen
 За Република Мавриций
 Por la República de Mauricio
 Za Mauricijskou republiku
 For Republikken Mauritius
 Für die Republik Mauritius
 Mauritiuse Vabariigi nimel
 Για τη Δημοκρατία των Μαυρίκιου
 For the Republic of Mauritius
 Pour la République de Maurice
 Per la Repubblica di Maurizio
 Maurīcijas Salu Republikas vārdā –
 Mauricijaus Respublikos vardu
 A Mauritiusi Köztársaság részéről
 Għar-Repubblika tal-Mawrizju
 Namens de Republiek Mauritius
 W imieniu Republiki Mauritiusu
 Pela República da Maurícia
 Pentru Republica Mauritius
 Za Maurícijskoú republiku
 Za Republiko Mauritius
 Mauritiuksen tasavallan puolesta
 För Republiken Mauritius


text:
 Важна правна забележка
 |
 22000A0111(02)
 Официален вестник n° L 006 , 11/01/2000 стр. 0040 - 0045 специално чешко издание глава 11 том 33 стр. 101 - 106 специално испанско издание глава 11 том 33 стр. 101 - 106 специално унгарско издание глава 11 том 33 стр. 101 - 106 специално литвийско издание глава 11 том 33 стр. 101 - 106 LV.ES глава 11 том 33 стр. 101 - 106 MT.ES глава 11 том 33 стр. 101 - 106 PL.ES глава 11 том 33 стр. 101 - 106 SK.ES глава 11 том 33 стр. 101 - 106 специално словенско издание глава 11 том 33 стр. 101 - 106
 Споразумениеза научно-техническо сътрудничество между Европейската общност и Китайската народна републикаЕВРОПЕЙСКАТА ОБЩНОСТ, наричана по-долу "Общността",от една страна, иКИТАЙСКАТА НАРОДНА РЕПУБЛИКА, наричана по-долу "Китай",от друга,наричани по-долу "страните",КАТО ОТЧИТАТ Споразумението за търговско и икономическо сътрудничество от 1985 г. между Европейската икономическа общност и Китайската народна република;КАТО ОТЧИТАТ важността на науката и технологиите за тяхното икономическо и социално развитие;КАТО ОТЧИТАТ текущото научно-техническо сътрудничество между Общността и Китай;КАТО ОТЧИТАТ, че Общността и Китай извършват понастоящем изследователски и технически дейности, включително демонстрационни проекти в различни области от взаимен интерес, и че участието във всички други изследователски и развойни дейности на реципрочна основа ще предостави взаимни ползи;КАТО ПОЖЕЛАХА да изградят официална основа за сътрудничество в областта на научно-техническите изследвания, която ще разшири и засили изпълнението на действията по сътрудничество в областите от взаимен интерес и ще насърчи прилагането на резултатите от такова сътрудничество в посока на техните икономически и социални интереси;КАТО ОТЧИТАТ, че настоящото споразумение за научно-техническо сътрудничество се вписва в контекста на глобалното сътрудничество между Китай и Общността,СЕ ДОГОВОРИХА ЗА СЛЕДНОТО:Член 1ЦелСтраните насърчават, развиват и улесняват дейностите по сътрудничество между Общността и Китай в областите от взаимен интерес, в които те провеждат изследователски и развойни дейности в областта на науката и технологиите.Член 2ОпределенияПо смисъла на настоящото споразумение:а) "дейност по сътрудничество" означава всяка дейност, водена или поддържана от страните в приложение на настоящото споразумение, и по-специално съвместната изследователска дейност;б) "информация" означава научни или технически данни, резултати от методи на изследване и на развитие, произлизащи от съвместната изследователска дейност, както и всякакви други данни, които участниците в дейностите по сътрудничество, включително, ако е необходимо, самите страни, смятат за необходими;в) "интелектуална собственост" означава понятието, определено в член 2 от Конвенцията, която установява Световната организация за интелектуална собственост, подписана в Стокхолм на 14 юли 1967 г.;г) "съвместно изследване" означава изследване, техническо разработване или демонстрация, която се извършва с или без финансовата подкрепа на едната или на двете страни и която включва сътрудничество между участниците от Общността и от Китай, и определена като съвместно изследване в писмена форма от страните или от техните научни и технологични организации и агенции, които прилагат програмите за научно изследване. Когато е налице финансиране само от една от страните, определянето се извършва от тази страна и от участника в този проект;д) "участник" или изследователски "центрове" означава всяко физическо или юридическо лице, всеки изследователски институт или всяко друго юридическо образувание или дружество, установено в Общността или в Китай, което


text: участва в дейностите по сътрудничество, включително самите страни.Член 3ПринципиСътрудничеството се основава върху следните принципи:а) взаимната полза, основана на пълно равновесие на ползите;б) реципрочен достъп до дейности по изследване и техническо развитие, предприети от всяка от страните;в) своевременен обмен на информация, която би могла да окаже влияние върху дейностите по сътрудничество;г) подходяща защита на правата за интелектуална собственост.Член 4Области на дейностите по сътрудничествоСътрудничеството въз основа на настоящото споразумение може да обхваща всички дейности по изследване, техническо развитие и демонстрации (наричани по-долу "ИТРД"), включени в първата дейност на рамковата програма, както е описана в член 130, буква ж) от Договора за създаване на Европейската общност, и всички аналогични в Китай ИТРД дейности, в съответстващите научни и технически области.Настоящото споразумение не засяга участието на Китай като развиваща се страна в дейностите на Общността в областта на изследването за развитието.Член 5Форми на дейности по сътрудничествоа) В съответствие с техните вътрешни законови и подзаконови актове и политика, страните насърчават във възможно най-висока степен участието на изследователски центрове в дейностите по сътрудничество в рамките на настоящото споразумение, с цел да предложат съответни възможности за участие в техните съответно изследователски и развойни научно-технически дейности;б) дейностите по сътрудничество могат да приемат следните форми:- участие на китайски изследователски центрове в проекти за ИТРД в рамките на първата дейност на рамковата програма и реципрочно участие на изследователски центрове на Общността в китайски проекти в аналогични сектори на ИТРД; това участие е подчинено на правилата и процедурите, прилагани в програмите за ИТРД на всяка страна,- обединяване на проекти за ИТРД, които вече са в ход, съгласно прилаганите процедури в програмите за ИТРД на всяка страна,- посещения на технически експерти и научен обмен,- съвместно организиране на семинари, конференции, симпозиуми и научни ателиета, както и участие на експерти в тези прояви,- съвместно подготвени прояви,- обмяна и разпределяне на оборудване и материали,- обмяна на информация относно практиките, законовите и подзаконовите актове и програмите, отнасящи се до сътрудничеството в рамките на настоящото споразумение,- всяка друга форма на дейност, препоръчана от Ръководния комитет и счетена за съответстваща на политиките и процедурите, приложими в двете страни.Съвместните проекти за ИТРД се изпълняват, когато участниците са изработили план за техническо управление, както е посочено в приложението към настоящото споразумение.Член 6Координиране и улесняване на дейностите по сътрудничествоа) Координирането и улесняването на дейностите по сътрудничество в рамките на настоящото споразумение са осигурени, от името на Китай, от Министерството на науката и технологиите, а от името на Общността, от службите на Комисията на Европейските общности, действащи в качеството на изпълнителни агенти.б) Изпълнителните агенти създават Ръководен комитет по сътрудничество за ИТРД (наричан по-долу "Ръководен комитет"), натоварен с управлението по настоящото споразумение; този комитет е съставен от равен брой официални представители от всяка страна; той приема свой собствен устройствен правилник.в) Задачите на Ръководния комитет включват:1. да представя и наблюдава различните дейности по сътрудничество, визирани в член 4, както и тези, организирани в рамките на сътрудничеството в областта на ИТРД за развитие;2. съгласно член 5, буква б), първо тире, да се посочат сред потенциалните сектори на сътрудничество в областта на ИТРД онези приоритетни сектори или


text: подсектори от взаимен интерес за следващата година, в които се търси сътрудничество;3. в приложение на член 5, буква б), второ тире, да се предложи на учените от двете страни да обединят своите проекти, които биха се допълвали и които биха били от взаимна полза;4. съгласно член 5, буква б), седмо тире, да се направят препоръки;5. да се препоръчат на страните начини за увеличаване и подобряване на сътрудничество, отговарящи на принципите на настоящото споразумение;6. да се оцени ефикасността на функционирането и на прилагането на настоящото споразумение;7. да се предостави на страните годишен доклад за степента, напредъка и ефикасността на сътрудничеството, предприето въз основата на настоящото споразумение. Този доклад ще бъде предаден на Съвместния комитет, създаден въз основата на Рамковото споразумение за търговско и икономическо сътрудничество от 1985 г. между Европейската икономическа общност и Китайската народна република.г) По правило Ръководният комитет се събира веднъж годишно, за предпочитане преди срещата на Съвместния комитет, създаден въз основата на Рамковото споразумение за търговско и икономическо сътрудничество от 1985 г. между Европейската икономическа общност и Китайската народна република, и съгласно съвместно одобрен график; срещите се организират последователно в Общността и в Китай. По искане на една от страните могат да се свикват извънредни срещи.д) Разходите, направени от Ръководния комитет или от негово име, се поемат от страната, с чиито членове са свързани тези разноски. Останалите разходи, с изключение на тези за път и престой, се поемат от приемащата страна.Член 7Финансиранеа) Дейностите по сътрудничество се извършват съгласно наличността на подходящи средства и са в съответствие със законовите и подзаконовите актове, политиките и програмите на страните. Разходите, направени от участниците в дейностите по сътрудничество, не водят до никакво прехвърляне на средства от една страна в другата.б) Когато специфични схеми за сътрудничество, които са в сила в една от страните, предвиждат финансова помощ за участниците от другата страна, всички грантове, финансови или други вноски, преведени в подкрепа на тези дейности от едната страна на участниците на другата страна, се освобождават от данъци и мита в съответствие със законовите и подзаконови актове, приложими на територията на всяка страна.Член 8Влизане и излизане на персонал и оборудванеВсяка страна предприема всички подходящи мерки, доколкото е разумно, в рамките на законовите и подзаконовите актове, приложими на територията на всяка страна, за да улесни влизането в, престоя на и излизането от своя територия на персонала, материала, данните и оборудването, включени в или използвани за дейности по сътрудничество, определени от страните съгласно настоящото споразумение.Член 9Разпространение и използване на информацияИзследователските центрове, установени в Китай, които участват в проекти за ИТРД на Общността, по отношение на притежаването, разпространението и използването на информацията, както и по отношение на правата върху интелектуалната собственост, произхождащи от това участие, се съгласуват с правилата за разпространение на резултатите от изследванията, произхождащи от специфичните програми за ИТРД на Общността, както и с разпоредбите на приложението към настоящото споразумение.Изследователските центрове, установени в Общността, които участват в китайски проекти за ИТРД, се ползват, по отношение на притежаването, разпространението и използването на информацията, както и на правата върху интелектуалната собственост, произхождащи от това участие, от същите права


text: и същите задължения, като китайските изследователски центрове и са подчинени на разпоредбите на приложението към настоящото споразумение.Приложението относно правата върху интелектуалната собственост представлява неразделна част от настоящото споразумение.Член 10Териториално приложениеНастоящото споразумение се прилага, от една страна, на териториите, на които се прилага Договорът за създаване на Европейската общност и при условията, предвидени от въпросния договор и, от друга страна, на територията на Китайската народна република. Това не препятства провеждането на съвместни дейности в открито море, открития космос, или на територията на трети държави, в съответствие с международното право.Член 11Влизане в сила, прекратяване и уреждане на споровеа) Настоящото споразумение влиза в сила на датата, на която страните са се уведомили взаимно в писмена форма, че съответните им вътрешни процедури, необходими за влизането му в сила, са били изпълнени.б) Настоящото споразумение е сключено за първоначален период от пет години и може да бъде продължено с общото съгласие на страните (мълчаливо подновяване) след обсъждане по време на предпоследната година от всеки следващ петгодишен период.в) Настоящото споразумение може да бъде изменено със съгласието на страните. Измененията влизат в сила на датата, на която страните са се уведомили взаимно, че съответните им вътрешни процедури, необходими за влизането му в сила, са били изпълнени.г) Настоящото споразумение може във всеки един момент да бъде прекратено от всяка от страните с шестмесечно предизвестие в писмена форма. Изтичането или прекратяването на настоящото споразумение не отменя валидността или продължителността на евентуалните спогодби, сключени в рамките на упоменатото споразумение, нито на специфичните права и задължения, установени в съответствие с приложението.д) Всички въпроси и спорове, отнасящи се до тълкуването или прилагането на настоящото споразумение, се решават по взаимно съгласие между страните.В доказателство за което долуподписаните упълномощени представители полагат подписите си под настоящото споразумение.Съставено в Брюксел на 22 декември 1998 година, в два екземпляра на английски, гръцки, датски, холандски, испански, италиански, немски, португалски, финландски, френски, шведски и китайски език, като текстовете на всеки един от тези езици са еднакво автентични.За Съвета на Европейския съюз:+++++ TIFF +++++За Правителството на Китайската народна република:+++++ TIFF +++++--------------------------------------------------ПРИЛОЖЕНИЕПРАВА ВЪРХУ ИНТЕЛЕКТУАЛНАТА СОБСТВЕНОСТПравата върху интелектуалната собственост, създадени или предоставени по настоящото споразумение, се разпределят съгласно предвиденото в настоящото приложение.I. ПриложениеНастоящото споразумение се прилага към съвместната изследователска дейност, извършвана по силата на споразумението, освен ако друго не е уговорено между страните.II. Притежаване, предоставяне и упражняване на правата1. За целите на настоящото приложение терминът "интелектуална собственост" е определен в член 2, буква в) от споразумението.2. Настоящото приложение се отнася до разпределянето на права и интереси между страните и техните участници. Всяка страна и нейните участници гарантират, че другата страна и нейните участници могат да получат правата върху интелектуалната собственост, предоставени им съгласно настоящото приложение. Настоящото приложение не променя по никакъв начин, нито накърнява предоставянето на права, ползи и роялти между една страна и нейните граждани или участници, които ще се определят от приложимото законодателство и практика на всяка страна.3. Страните ще се ръководят и от посочените по-долу принципи, които би следвало да бъдат предвидени в договорните споразумения:а) ефективна защита на интелектуалната собственост. Страните гарантират, че те и/или техните участници се уведомяват взаимно


text: в разумен срок за възникването на всяко право на интелектуална собственост в резултат на договореностите по прилагането на настоящото споразумение и своевременно правят необходимото за защитата на тази интелектуална собственост;б) ефективно експлоатиране на резултатите, като се отчита приноса на страните и техните участници;в) недискриминационно третиране на участниците от другата страна в сравнение със собствените участници;г) защита на информацията, предмет на търговска тайна.4. Участниците изготвят съвместно план за технологично управление (ПТУ), засягащ важността и използването, включително публикуването, на информации и на интелектуална собственост, която би могла да бъде създадена в течение на съвместното изследване. ПТУ ще се одобрява от агенцията или компетентната финансова служба на заинтересованата страна, която участва във финансирането на изследването, и то преди сключването на конкретните договори за сътрудничество в изследователската и развойната област, към които се отнасят. ПТУ се изготвя в рамките на законовите и подзаконовите актове, които са в сила за всяка страна, като се държи сметка за целите на съвместното изследване, на финансов и друг принос, свързан със страните и участниците, на ползите и недостатъците на лицензирането по територии или по области на използване, на прехвърлянето на данни, на разрешени за износ стоки или услуги, на наложените от законодателството в сила изисквания и други фактори, смятани за подходящи от участниците. Правата и задълженията, отнасящи се до изследването, извършено от гост-изследователите (т.е. изследователите, които не са свързани с някоя от страните или от участниците), свързани с интелектуалната собственост, би следвало да бъдат визирани в съвместните планове за технологично управление.ПТУ представлява специфичен договор, сключен между участниците, във връзка с изготвянето на съвместното изследване и уреждащ техните права и задължения.Що се отнася до правата върху интелектуалната собственост, ПТУ ще обхваща обикновено собствеността, защитата, правата за използване за целите на изследването и развитието, оценяването и разпространението, включително разпоредбите, отнасящи се до съвместните публикации, правата и задълженията на поканените изследователи и процедурите по уреждането на спорове. ПТУ може също така да се отнася до сведения от общ или специфичен характер, издаването на лицензии и правата за определен срок.5. Информация или интелектуална собственост, създадена в хода на съвместното изследване, която не е визирана в програмата за технологично управление, ще се разпределя със съгласието на страните в съответствие с принципите, заложени в съответния ПТУ. В случай на разногласия, информацията или интелектуалната собственост стават съвместна собственост на всички участници, които са взели участие в съвместното изследване, в хода на което те са били създадени. Всеки участник, спрямо когото настоящата разпоредба е приложима, ще има право да използва с търговска цел тази информация или тази интелектуална собственост за своя собствена сметка, без териториално ограничение.6. Всяка страна ще гарантира, че другата страна и нейните участници могат да се ползват от правата върху интелектуалната собственост, които им се полагат в съответствие с тези принципи.7. Спазвайки условията на конкуренция в областите, обхванати от настоящото споразумение, всяка страна ще се стреми да гарантира, че правата, получени в изпълнение на споразумението и на сключените въз основа на него спогодби, се упражняват така, че да подпомогнат по-специално i) разпространението и използването на информацията, създадена, разкрита или направена достъпна по други